
	Sprijinirea dezvoltării

microîntreprinderilor

	
	Ghidul solicitantului

(varianta consolidată, iulie 2010)


Acest document reprezintă un îndrumar pentru întocmirea cererilor de finanţare în cadrul Regio, axa prioritară 4 „Sprijinirea dezvoltării mediului de afaceri regional şi local”, domeniul de intervenţie 4.3. „Sprijinirea dezvoltării microîntreprinderilor”.

Ghidul se adresează solicitanţilor de finanţare nerambursabilă, respectiv societăţilor comerciale sau cooperative care se încadrează în categoria microîntreprinderilor. 

Acest document nu are valoare de act normativ şi nu exonerează solicitanţii de respectarea legislaţiei în vigoare la nivel naţional şi european.

Pentru orice clarificări vă rugăm să vă adresaţi Organismelor intermediare din cadrul Agenţiilor pentru dezvoltare regională (vezi datele de contact în Anexa 6)

Secţiunea I. 
Informaţii generale

I.1. Descrierea cererii de proiecte

Data şi ora începerii

Ghidul solicitantului este publicat în data de 2 noiembrie 2009.

Cererile de finanţare pot fi depuse la Organismele Intermediare începând cu data de 23 noiembrie 2009.

Locul depunerii cererii de finanţare

La sediul organismului intermediar din regiunea în care urmează să fie implementat proiectul (vezi Anexa 6 la acest ghid)

Tot în Anexa 6 sunt prezentate datele de contact la care pot fi solicitate detalii suplimentare privind desfăşurarea acestei cereri de proiecte.

Cererile de finanţare vor fi depuse în format tipărit pe hârtie (cererile de finanţare nu se înregistrează/ depun în format electronic)

Suma alocată pentru respectiva cerere de proiecte

Alocarea financiară disponibilă pentru această cerere deschisă de proiecte este de 171,68 milioane euro, pentru toate regiunile de dezvoltare. Repartizarea orientativă a acestei alocări financiare pe regiuni de dezvoltare este prezentată la punctul I.5. de mai jos.
Cine poate solicita finanţare în cadrul acestei cereri

Societăţi comerciale sau societăţi cooperative care îndeplinesc condiţiile de eligibilitate detaliate în cadrul acestui ghid.

Valoarea minimă şi maximă a proiectului

Valoarea totală a proiectului (suma cheltuielilor eligibile şi neeligibile) trebuie să fie cuprinsă între 100.000 lei şi 3.000.000 lei.
Evaluarea şi selecţia proiectului

Procesul de evaluare şi selecţie a cererilor de finanţare constă în verificarea preliminară a cererii de finanţare (pentru determinarea admisibilităţii cererii de finanţare) şi evaluarea tehnică şi financiară a proiectului.

Semnarea contractului de finanţare este condiţionată de îndeplinirea unor condiţii precontractuale (verificarea precontractuală, la faţa locului).

Întregul proces de evaluare şi selecţie, precum şi criteriile aplicabile sunt detaliate în cadrul acestui ghid.

Contribuţia minimă a solicitantului

Nu se aplică.
Regio, Programul Operaţional Regional 2007-2013

Informaţiile cuprinse în acest capitol au un caracter general şi descriu programul în ansamblu. Unele informaţii nu se aplică în cazul axei prioritare 4, sau al domeniului de intervenţie 4.3. 

Regio - Programul Operaţional Regional (POR) – este documentul strategic care implementează elemente ale Strategiei Naţionale de Dezvoltare Regională din cadrul Planului Naţional de Dezvoltare (PND) şi contribuie, alături de celelalte programe operaţionale (e.g. Programul Operaţional Sectorial Infrastructura de Transport, Programul Operaţional Sectorial Creşterea Competitivităţii Economice), la realizarea obiectivului Strategiei Naţionale de Dezvoltare Regională, respectiv diminuarea disparităţilor de dezvoltare economică şi socială dintre România şi media statelor membre ale Uniunii Europene.

Regio se adresează celor 8 regiuni de dezvoltare ale României, stabilite cu respectarea Regulamentului CE Nr. 1059/2003, referitoare la stabilirea unui sistem comun de clasificare statistică a unităţilor teritoriale: 

· Regiunea de dezvoltare Nord - Est

· Regiunea de dezvoltare Sud - Est

· Regiunea de dezvoltare Sud - Muntenia

· Regiunea de dezvoltare Sud - Vest Oltenia

· Regiunea de dezvoltare Vest

· Regiunea de dezvoltare Nord - Vest

· Regiunea de dezvoltare Centru

· Regiunea de dezvoltare Bucureşti – Ilfov

Regio a fost elaborat în concordanţă cu principiul european al subsidiarităţii, având la bază strategiile de dezvoltare a regiunilor, elaborate la nivel regional, în largi grupuri de lucru parteneriale. 

Obiectivul strategic al Regio constă în sprijinirea unei dezvoltări economice, sociale, durabile şi echilibrate teritorial, a tuturor regiunilor României, potrivit nevoilor şi resurselor specifice, cu accent pe sprijinirea dezvoltării durabile a polilor urbani de creştere, îmbunătăţirea mediului de afaceri şi a infrastructurii de bază, pentru a face din regiunile României, în special cele mai slab dezvoltate, locuri atractive pentru investiţii.
Obiectivul strategic al programului se va realiza printr-o alocare a fondurilor diferenţiată pe regiuni, în funcţie de gradul de dezvoltare a acestora şi printr-o strânsă coordonare cu acţiunile realizate în cadrul celorlalte Programe Operaţionale. 

Pentru atingerea obiectivului general al dezvoltării regionale, strategia vizează atingerea următoarelor obiective specifice: 

· Creşterea rolului economic şi social al centrelor urbane, printr-o abordare policentrică, pentru a stimula o dezvoltare mai echilibrată a regiunilor

· Îmbunătăţirea accesibilităţii regiunilor şi în special a accesibilităţii centrelor urbane şi a legăturilor lor cu ariile înconjurătoare

· Creşterea calităţii infrastructurii sociale a regiunilor

· Creşterea competitivităţii regiunilor prin sprijinirea mediului de afaceri

· Creşterea contribuţiei turismului la dezvoltarea regiunilor. 

Dezvoltarea echilibrată a tuturor regiunilor ţării se va realiza printr-o abordare integrată, bazată pe o combinare a investiţiilor publice în infrastructura locală, politici active de stimulare a activităţilor de afaceri şi sprijinirea valorificării resurselor locale, pe următoarele axe prioritare tematice:

· Axa prioritară 1 – Sprijinirea dezvoltării durabile a oraşelor - potenţiali poli de creştere 

· Axa prioritară 2 – Îmbunătăţirea infrastructurii de transport regionale şi locale

· Axa prioritară 3 – Îmbunătăţirea infrastructurii sociale

· Axa prioritară 4 – Sprijinirea dezvoltării mediului de afaceri regional şi local

· Axa prioritară 5 – Dezvoltarea durabilă şi promovarea turismului

· Axa prioritară 6 – Asistenţă tehnică

Aceste axe prioritare sunt în concordanţă cu politicile comunitare privind creşterea economică şi crearea de noi locuri de muncă promovate de Uniunea Europeană prin Noile Orientări ale Politicii de Coeziune 2007-2013.

Regio va fi finanţat, în perioada 2007 – 2013, din bugetul de stat şi bugetele locale, fiind cofinanţat din Fondul European de Dezvoltare Regională (FEDR) – unul din Fondurile Structurale ale Uniunii Europene. 

Cofinanţarea totală din Fondul European de Dezvoltare Regională poate ajunge până la 85% din alocarea financiară totală a Programului. 

	Textul integral al Regio este disponibil la http://www.inforegio.ro şi http://www.mdrl.ro. 


Axa prioritară 4 – „Sprijinirea dezvoltării mediului de afaceri regional şi local”

Informaţiile cuprinse în această secţiune au un caracter general şi descriu axa prioritară 4 în ansamblu. Unele informaţii nu se aplică în cazul domeniului de intervenţie 4.3. 

Această axă prioritară vizează crearea şi dezvoltarea structurilor de sprijinire a afacerilor, de importanţă regională şi locală, reabilitarea siturilor industriale şi sprijinirea iniţiativelor antreprenoriale regionale şi locale, care să faciliteze crearea de noi locuri de muncă şi creşterea economică durabilă. 

Regio se va concentra pe dezvoltarea de structuri de sprijinire a afacerilor specifice fiecărei regiuni, care să atragă investiţii şi să creeze locuri de muncă.

Regio va sprijini şi reabilitarea siturilor industriale,acestea urmând să devină un factor economic important pentru dezvoltarea locală şi regională.

Sprijinirea dezvoltării microîntreprinderilor va avea totodată un rol important în dezvoltarea economică regională şi locală şi crearea de noi locuri de muncă.

Domeniile de intervenţie în cadrul acestei axe prioritare sunt:

· 4.1. Dezvoltarea durabilă a structurilor de sprijinire a afacerilor, de importanţă regională şi locală 

· 4.2. Reabilitarea siturilor industriale poluate şi neutilizate şi pregătirea pentru noi activităţi

· 4.3. Sprijinirea dezvoltării microîntreprinderilor

Prezentul ghid este valabil numai pentru domeniul de intervenţie 4.3.
I.2. Domeniul de intervenţie 4.3 – „Sprijinirea dezvoltării microîntreprinderilor”

Regio sprijină dezvoltarea microîntreprinderilor productive şi a celor prestatoare de servicii care utilizează potenţialul endogen al regiunilor (resurse naturale, materii prime, resurse umane etc). Mai mult, microîntreprinderile vor fi încurajate să utilizeze noi tehnologii, echipamente IT, având un rol primordial în creşterea competitivităţii şi productivităţii. 

Finanţarea microîntreprinderilor are ca scop sprijinirea continuării procesului de restructurare şi redresare economică a zonelor aflate în declin, îndeosebi a oraşelor mici şi mijlocii, întrucât acestea creează locuri de muncă şi au flexibilitatea necesară să se adapteze cerinţelor unei economii de piaţă dinamice.

Pentru Axa prioritară 4, domeniul major de intervenţie 4.3 sunt prevăzuţi următorii indicatori de rezultat, pentru monitorizarea şi evaluarea programului:

· 1500 de microîntreprinderi sprijinite până în 2015 (rezultat imediat, direct).

· 3000 de noi locuri de muncă permanente, create în microîntreprinderile sprijinite până în 2015 (rezultat indus, indirect) 

I.3. Alocare financiară (orientativă)

Alocarea financiară orientativă pentru Regio 2007 – 2013 este de 4.568,34 milioane euro, din care 3.726,02 milioane euro din Fondul European pentru Dezvoltare Regională (FEDR), restul reprezentând fonduri publice naţionale şi fonduri private. 

Din totalul fondurilor alocate pentru Regio, alocarea financiară pentru axa prioritară 4 „Sprijinirea dezvoltării mediului de afaceri regional şi local” este de 709,89 milioane euro, din care 633,42 milioane Euro din FEDR şi 76,47 milioane euro co-finanţare naţională.

Alocarea financiară orientativă pentru perioada 2007-2013, pentru domeniul de intervenţie 4.3 „Sprijinirea dezvoltării microîntreprinderilor” este de 200,09 milioane euro (FEDR). 

Repartizarea acestei alocări financiare orientative pe regiuni de dezvoltare se prezintă astfel (milioane euro):

	Regiunea
	Nord est
	Sud est
	Sud
	Sud vest
	Vest
	Nord vest
	Centru
	Bucureşti

Ilfov

	Alocarea financiară
	32,66
	26,51
	28,47
	28,03
	20,69
	24,19
	21,81
	17,73


Alocarea financiară disponibilă pentru această cerere deschisă de proiecte este de 171,68 milioane euro. Repartizarea orientativă a acestei alocări financiare pe regiuni de dezvoltare se prezintă astfel (milioane euro):

	Regiunea
	Nord est
	Sud est
	Sud
	Sud vest
	Vest
	Nord vest
	Centru
	Bucureşti

Ilfov

	Alocarea financiară
	27,64
	22,61
	27,28
	25,20
	17,37
	19,74
	16,29
	15,55


Glosar de termeni

Active totale

Activele totale se referă la valoarea bunurilor unei întreprinderi: active imobilizate (imobilizări necorporale, corporale şi financiare) + active circulante (stocuri, producţia în curs de executare, creanţe şi alte valori în curs de valorificare) + cheltuieli în avans.

Agenţie pentru dezvoltare regională

Organism neguvernamental, nonprofit, de utilitate publică, cu personalitate juridică, care funcţionează în domeniul dezvoltării regionale şi care se organizează şi funcţionează în condiţiile Legii nr. 315 din 2004
 privind dezvoltarea regională în România, cu modificările şi completările ulterioare.

Ajutor de stat

Orice ajutor acordat de stat sau din resurse ale statului în orice formă care distorsionează sau ameninţă să distorsioneze concurenţa prin favorizarea unor întreprinderi sau producţia anumitor bunuri, în măsura în care afectează comerţul între statele membre.

Cerere deschisă de proiecte

Invitaţie publică adresată de către Autoritatea de management / Organismul intermediar unei categorii clar identificate de solicitanţi, în vederea depunerii cererilor de finanţare pentru proiecte, în cadrul unui domeniu de intervenţie al axelor prioritare din Programul Operaţional Regional 2007-2013.

Autoritatea de management pentru Programul Operaţional Regional

Ministerul Dezvoltării Regionale şi Locuinţei are responsabilitatea managementului, gestionării şi implementării asistenţei financiare din instrumente structurale ale Uniunii Europene pentru Regio - Programul Operaţional Regional în cadrul perioadei de programare 2007 – 2013, în conformitate cu prevederile Hotărârii de Guvern nr. 457 din 2008
 privind stabilirea cadrului instituţional pentru coordonarea, implementarea şi gestionarea instrumentelor structurale şi ale Hotărârii de Guvern nr. 33 din 2009
 privind organizarea şi funcţionarea Ministerului Dezvoltării Regionale şi Locuinţei.

Autoritatea de Audit

Autoritatea publică, la nivel naţional, responsabilă cu verificarea operaţiunilor de management şi a sistemului de control pentru fiecare program operaţional, independentă funcţional de Autoritatea de Management şi de Autoritatea de Certificare. În România, pentru toate programele operaţionale, Autoritatea de Audit funcţionează pe lângă Curtea de Conturi.

Autoritatea de Certificare şi Plată

Structura organizatorică din cadrul Ministerului Finanţelor Publice, responsabilă de certificarea sumelor cuprinse în declaraţiile de cheltuieli transmise la Comisia Europeană, primirea de la Comisia Europeană a fondurilor transferate României din instrumente structurale şi transferul către beneficiari/ unităţi de plată de pe lângă autorităţile de management a fondurilor primite din instrumente structurale, precum şi a celor alocate de la bugetul de stat, în cazul programelor operaţionale care utilizează mecanismul plăţii directe (Ordonanţa nr. 64 din 2009
 privind gestionarea financiară a instrumentelor structurale şi utilizarea acestora pentru obiectivul convergenţă).

Axă prioritară

Una dintre priorităţile strategice dintr-un program operaţional; cuprinde un grup de operaţiuni legate între ele şi având obiective specifice măsurabile. (Regulamentul Consiliului nr. 1083 din 2006
)

Beneficiar 

Societăţi comerciale (definite conform Legii 31/1990 privind societăţile comerciale, cu modificările şi completările ulterioare) şi societăţi cooperative (definite conform Legii 1/2005 privind organizarea şi funcţionarea cooperaţiei, cu modificările şi completările ulterioare) care se încadrează în categoria microîntreprinderilor (conform Legii 346/2004 privind stimularea înfiinţării şi dezvoltării IMM, cu modificările şi completările ulterioare).

Vezi şi „societăţi cooperative”, „microîntreprinderi”.

Cadrul strategic naţional de referinţă

Cadrul strategic naţional de referinţă 2007 – 2013 (CSNR), reprezintă documentul de referinţă pentru programarea instrumentelor structurale, asigurând conformitatea intervenţiilor acestor fonduri cu orientările strategice comunitare privind coeziunea şi priorităţile naţionale de dezvoltare, precum şi legătura dintre priorităţile la nivel comunitar şi Programul naţional de reformă (Hotărârea de Guvern nr. 457 din 2008 cu modificările şi completările ulterioare)

Cerere de finanţare

Formularul şi anexele completate de către solicitant, în vederea obţinerii finanţării prin Regio. 

Cheltuieli eligibile

Cheltuielile efectuate de beneficiar, aferente proiectelor finanţate în cadrul programelor operaţionale, care pot fi finanţate atât din instrumente structurale, cât şi din cofinanţarea publică şi/sau cofinanţarea privată, conform reglementărilor legale comunitare şi naţionale în vigoare privind eligibilitatea cheltuielilor (Ordonanţa nr. 64 din 2009, art. 2 alin. (3) lit.g))

Cifra de afaceri

Cifra de afaceri anuală netă este stabilită prin calcularea veniturilor pe care întreprinderea le realizează în cursul unui an din vânzări şi servicii, după deducerea reducerilor comerciale şi a taxei pe valoarea adăugată, precum şi a altor taxe indirecte.

Comitetul de Monitorizare al Programului Operaţional Regional

Structură naţională de tip partenerial fără personalitate juridică, cu rol decizional şi strategic în procesul de implementare a Programului operaţional regional 2007-2013. CMPOR are rolul de a asigura eficacitatea şi calitatea implementării programului. CMPOR se organizează conform Hotărârii de Guvern nr. 765 din 11 iulie 2007 privind aprobarea constituirii Comitetului de monitorizare a Programului Operaţional Regional 2007-2013 şi a Regulamentului cadru de organizare şi funcţionare al acestuia (anexa 2, art. 1 (1), lit.b.).

Procesele verbale ale şedinţelor CMPOR pot fi consultate pe website-ul Regio, http://www.inforegio.ro şi pe http://www.mdrl.ro. 
Construcţii / lucrări de construcţii

Lucrările de construcţii sunt operaţiunile specifice prin care se realizează (edifică) construcţii de orice fel sau se desfiinţează construcţii şi/sau amenajări asimilabile construcţiilor (Ordinul nr. 1430 din 2005
 pentru aprobarea Normelor metodologice de aplicare a Legii nr. 50 din 1991 privind autorizarea executării lucrărilor de construcţii, cu modificările şi completările ulterioare).

Contract

Actul juridic cu titlu oneros, încheiat între beneficiar şi contractor, în vederea execuţiei unei lucrări, furnizării unor produse sau prestării unor servicii.

Contract de finanţare

Actul juridic cu titlu oneros, încheiat între autoritatea de management prin organismul intermediar şi beneficiar, prin care se aprobă spre finanţare un proiect, în cadrul Regio.

Contractor

Persoana fizică sau juridică, de drept public sau privat, cu care beneficiarul a încheiat contractul de execuţie a unei lucrări, de furnizare a unor produse sau de prestare a unor servicii

Lucrări de extindere

În sensul prezentului ghid, lucrări asupra unor clădiri, realizate atât pe verticală, prin construirea de etaje noi, mansarde, cât şi pe orizontală prin construirea unui corp anexă în continuarea clădirii existente, care să fie legat structural şi funcţional de clădirea existentă (aceeaşi destinaţie şi funcţionare a corpului anexă condiţionată de funcţionarea construcţiei iniţiale). În cazul extinderilor pe orizontală dimensiunile clădirii existente nu vor fi depăşite din punct de vedere al regimului de înălţime şi al volumului, decât dacă această depăşire este impusă de respectarea unor standarde legale în vigoare în România.

Lucrări de modernizare

Lucrări de construcţii şi instalaţii aferente construcţiilor existente precum şi lucrările de retehnologizare ce se realizează peste durata normală de funcţionare a unei construcţii, lucrări care, odată realizate, aduc construcţia respectivă la o nouă stare de exploatare. În sensul acestei cereri de proiecte nu sunt incluse lucrările de mentenanţă şi reparaţii.

Mediu urban

Ansamblul oraşelor şi municipiilor definite ca unităţi administrativ-teritoriale care includ atât localităţile componente cât şi satele aparţinătoare acestora.
Microîntreprinderi

Întreprinderi care au până la 9 salariaţi şi realizează o cifră de afaceri anuală netă sau deţin active totale de până la 2 milioane de euro, echivalent în lei, conform Legii 346/2004 privind stimularea înfiinţării şi dezvoltării IMM, cu modificările şi completările ulterioare.

Vezi şi „salariaţi (număr mediu de salariaţi)”, „cifra de afaceri”, „active totale”.

Neregulă

Orice abatere de la legalitate, regularitate si conformitate în raport cu dispoziţiile legale naţionale şi/sau comunitare, precum şi cu prevederile contractelor ori ale altor angajamente legale încheiate în baza acestor dispoziţii, care prejudiciază bugetul general al Comunităţiii Europene sau bugetele administrate de aceasta ori în numele ei, precum şi bugetele din care provine cofinanţarea aferentă printr-o cheltuială necuvenită.

Număr mediu de salariaţi

Numărul mediu de salariaţi acoperă personalul permanent, cel cu jumătate de normă şi cel temporar şi include: salariaţii, persoanele care lucrează pentru întreprindere (fiind subordonate ei şi care sunt considerate ca angajaţi, prin legislaţia naţională), proprietarii-administratori, parteneri angajaţi în activităţile obişnuite ale întreprinderii şi care beneficiază de avantaje financiare din partea întreprinderii. 

Ucenicii sau elevii şi studenţii implicaţi în programe de instruire profesională, având contracte de ucenicie sau de instruire profesională, precum şi salariaţii care se află în concediu de maternitate sau parental nu sunt incluşi în numărul de angajaţi. 

Calculul numărului mediu de salariaţi se va face în conformitate cu Art. 5 din Legea 346/2004, cu modificările şi completările ulterioare.

Organism intermediar pentru Programul Operaţional Regional

Reprezintă instituţia desemnată de Autoritatea de Management care, prin delegare de atribuţii de la aceasta, implementează axele prioritare / domeniile de intervenţie din Programul Operaţional Regional 2007-2013. În conformitate cu prevederile HG nr. 457 din 2008, au fost desemnate cele opt agenţii pentru dezvoltare regională. Pentru domeniul major de intervenţie 5.3. „Promovarea potenţialului turistic şi crearea infrastructurii necesare, în scopul creşterii atractivităţii României ca destinaţie turistică”, Organism intermediar este Ministerul Turismului.

Planul Naţional de Dezvoltare

Document de planificare strategică şi programare financiară, care are ca scop să orienteze şi să stimuleze dezvoltarea economică şi financiară a României pentru atingerea obiectivului UE, respectiv realizarea coeziunii economice şi sociale.

Program operaţional

Document strategic de programare elaborat de Statul Membru şi aprobat de Comisia Europeană, prin care este stabilită o strategie de dezvoltare sectorială sau regională printr-un set de priorităţi coerente

Programul Operaţional Regional, Regio

Program care implementează elemente importante ale Strategiei Naţionale de Dezvoltare Regională a Planului Naţional de Dezvoltare, contribuind, alături de celelalte programe operaţionale, la realizarea obiectivului Strategiei Naţionale de Dezvoltare Regională a PND şi Cadrului Naţional Strategic de Referinţă, anume diminuarea disparităţilor între regiunile de dezvoltare ale României.

Regiuni de dezvoltare

Unităţi teritorial - statistice, alcătuite din 4-7 judeţe prin asocierea liberă a Consiliilor Judeţene. Ele corespund nivelului NUTS II în Nomenclatorul Unităţilor Statistice Teritoriale (NUTS) ale EUROSTAT, pentru care se colectează date statistice specifice, în conformitate cu reglementările EUROSTAT pentru teritoriile de nivel NUTS II.

Schemă de ajutor de minimis
Act în baza căruia, în condiţiile îndeplinirii anumitor criterii, pot fi acordate ajutoare individuale unor întreprinderi definite în cadrul actului, în mod general şi abstract în limita de minimis. Ajutorul acordat unei întreprinderi, într-o perioadă de până la 3 ani fiscali, în valoare totală de 200.000 euro (echivalent în lei), este considerat a fi autorizat, în conformitate cu reglementările comunitare privind concurenţa şi ajutorul de stat, nefiind necesară notificarea, la Comisia Europeană. 

În cazul întreprinderilor din domeniul transportului rutier, limita de minimis este de 100.000 euro (echivalent în lei).

Societate cooperativă

Societate constituită în baza Legii 1/2005 privind organizarea şi funcţionarea cooperaţiei.

Strategia Naţională de Dezvoltare Regională din PND

Cuprinde priorităţile de dezvoltare ale României la nivel naţional, regional şi local şi propune susţinerea acestora prin investiţii publice concentrate, alocate pe bază de programe şi proiecte. Strategia reflectă politica României de dezvoltare regională, conform Legii dezvoltării regionale (Legea nr. 315 din 2004) şi procesul de descentralizare aşa cum este detaliat în Legea Cadru privind Descentralizarea nr. 195 din 2006
 precum şi alte legi relevante. De asemenea, Strategia ia în considerare Orientările Strategice de Coeziune ale UE pentru perioada 2007–2013 şi Agenda Lisabona.

Strategie de Dezvoltare Regională

Document elaborat pentru fiecare regiune de dezvoltare, conţine priorităţi şi măsuri ce vor putea fi finanţate din instrumente structurale prin Programul Operaţional Regional, programe operaţionale sectoriale, Programul Naţional pentru Dezvoltare Rurală, precum şi din alte surse de finanţare.

Teme orizontale

Promovarea egalităţii de şanse şi a nondiscriminării şi dezvoltarea durabilă (protecţia şi îmbunătăţirea mediului înconjurător şi creşterea eficienţei energetice) - priorităţi agreate la nivelul Statelor Membre ale Uniunii Europene, încorporate, sub diferite forme, în toate politicile Uniunii Europene.

Angajamentele României în ceea ce priveşte implementarea acestor priorităţi se reflectă în sprijinirea acelor proiecte care contribuie la atingerea obiectivelor de dezvoltare durabilă şi promovare a egalităţii de şanse.

Unitate de plată pentru POR

Structura din cadrul unui ordonator principal de credite, cu rol de autoritate de management, având responsabilitatea managementului financiar al fondurilor aferente unui program operaţional care utilizează mecanismul plăţii indirecte, precum şi responsabilitatea efectuării plăţilor către contractori în cadrul proiectelor de asistenţă tehnică, după caz (Ordonanţa nr. 64 din 2009).

I.4. Ajutorul de minimis 

Proiectele finanţate în cadrul acestui domeniu de intervenţie se supun regulilor ajutorului de minimis şi prevederilor Ordinului ministrului dezvoltării regionale şi locuinţei nr. 155/2008 privind aprobarea Schemei de ajutor de minimis pentru sprijinirea microîntreprinderilor pentru domeniul major de intervenţie „Sprijinirea dezvoltării microîntreprinderilor” în cadrul axei prioritare „Sprijinirea dezvoltării mediului de afaceri regional şi local” din cadrul Programului Operaţional Regional 2007-2013
, cu modificările şi completările ulterioare.

Regula ajutorului de minimis
Valoarea maximă a ajutorului, în regim de minimis, ce poate fi acordat unei întreprinderi, din fonduri publice, într-o perioadă de până la 3 ani fiscali (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 de euro, în conformitate cu reglementările comunitare privind concurenţa şi ajutorul de stat.

În cazul întreprinderilor din domeniul transportului rutier (transportul de marfă şi transportul de călători pe cale rutieră), valoarea maximă a ajutorului ce poate fi acordat în regim de minimis este de 100.000 de euro.

În cazul acestui domeniu de intervenţie, ajutorul de minimis se acordă sub formă de finanţare nerambursabilă. 

Plafonul de minimis se aplică indiferent de sursa finanţării publice (de la bugetul de stat sau din fonduri comunitare) ori de forma acesteia (e.g. finanţare nerambursabilă, scutiri de la plata unor taxe, garanţii, facilităţi privind creditele primite, dobânzi subvenţionate, garanţii bancare). Plafonul este exprimat în numerar, ca valoare brută, adică înainte de deducerea impozitelor directe.

Solicitantul va completa şi semna Declaraţia de eligibilitate, pe propria răspundere, în care va menţiona şi informaţii referitoare la alte ajutoare de minimis primite în ultimii 2 ani fiscali precum şi în anul curent datei la care depune cererea de finanţare, pentru a se putea verifica încadrarea în limita de 200.000 euro (respectiv 100.000 euro). În cazul în care solicitantul a mai beneficiat de ajutoare de minimis, valoarea maximă a ajutorului în regim de minimis pe care îl poate solicita (finanţarea nerambursabilă), de 200.000 euro (respectiv 100.000 euro) se va reduce corespunzător.

Organizaţia finanţatoare (e.g. Autoritatea de management sau Organismul intermediar pentru POR, în cazul acestui domeniu de intervenţie) are obligaţia de a informa beneficiarul finanţării asupra caracterului de ajutor de minimis al acelei finanţări, cu menţionarea cadrului legal în care a fost acordat, respectiv Regulamentul Comisiei nr. 1998/2006 privind aplicarea Art. 87 şi 88 din Tratat asupra ajutorului de minimis. 

Ajutorul de minimis (finanţarea nerambursabilă) se acordă în limita maximă determinată conform instrucţiunilor din Secţiunea II.3 „Completarea şi depunerea cererii de finanţare” – pct. B „Sursele de finanţare a proiectului” şi numai pentru rambursarea cheltuielilor eligibile.

Deşi un proiect eligibil în cadrul acestui domeniu de intervenţie cade sub incidenţa schemei de ajutor de minimis, putând obţine cofinanţare nerambursabilă în limita de minimis, se menţin condiţiile privind limita minimă şi maximă a valorii totale a proiectului (suma cheltuielilor eligibile şi neeligibile).
Secţiunea II. 
Reguli pentru cererea de proiecte

În această secţiune, sunt prezentate:

criteriile de eligibilitate, evaluare şi selecţie a cererilor de finanţare
modul de completare a unei cereri de finanţare

etapele procesului de evaluare şi selecţie

Criteriile de eligibilitate, evaluare şi selecţie se bazează pe prevederile:

· Programului Operaţional Regional 2007 – 2013

· Regulamentului Consiliului nr. 1605/2002 privind Regulamentul Financiar aplicabil bugetului general al Comunităţilor Europene şi Regulamentului Comisiei Europene nr. 2342/2002 de stabilire a normelor detaliate privind punerea în aplicare a Regulamentului Consiliului nr. 1605/2002, cu modificările şi completările ulterioare

· Regulamentul Comisiei nr. 1998/2006 privind aplicarea Articolelor 87 şi 88 din Tratat asupra ajutorului de minimis, cu modificările şi completările ulterioare

· Ordinul comun al ministrului dezvoltării, lucrărilor publice şi locuinţelor nr. 31/2008 şi al ministrului economiei şi finanţelor nr. 503/2008 pentru aprobarea categoriilor de cheltuieli eligibile pentru domeniul major de intervenţie „Sprijinirea dezvoltării microîntreprinderilor” în cadrul axei prioritare „Sprijinirea dezvoltării mediului de afaceri regional şi local” din cadrul Programului Operaţional Regional 2007-2013
, cu modificările şi completările ulterioare

· Ordinul ministrului dezvoltării, lucrărilor publice şi locuinţelor nr. 155/2008 privind aprobarea Schemei de ajutor de minimis pentru sprijinirea microîntreprinderilor pentru domeniul major de intervenţie „Sprijinirea dezvoltării microîntreprinderilor” în cadrul axei prioritare „Sprijinirea dezvoltării mediului de afaceri regional şi local” din cadrul Programului Operaţional Regional 2007-2013
, cu modificările şi completările ulterioare

Criteriile de eligibilitate, evaluare şi selecţie au fost aprobate de Comitetul de monitorizare a POR.

Atenţie! 

Solicitantul de finanţare va fi exclus din procesul de evaluare, selecţie şi contractare pentru acordarea finanţării şi cererea de finanţare respinsă, în cazul în care se dovedeşte că acesta:

· se face vinovat de inducerea gravă în eroare a Autorităţii de management sau a Organismului intermediar sau a comisiilor de evaluare şi selecţie, prin furnizarea de informaţii incorecte, ce sunt luate în considerare în procesul de evaluare, sau dacă a omis furnizarea acestor informaţii

· a încercat să obţină informaţii confidenţiale sau să influenţeze comisiile de evaluare şi selecţie sau Autoritatea de management/Organismul intermediar în timpul procesului de evaluare

II.1. Criterii de eligibilitate

Eligibilitatea solicitantului

Solicitantul eligibil, în sensul acestei cereri de proiecte, reprezintă entitatea care îndeplineşte criteriile 1) - 8) de mai jos).

1) Solicitantul este societate comercială
 sau societate cooperativă
, care se încadrează în categoria microîntreprinderilor
.

Sucursalele, agenţiile, reprezentanţele sau alte unităţi fără personalitate juridică nu sunt eligibile.

Solicitantul de finanţare va completa şi anexa la cererea de finanţare Declaraţia privind încadrarea întreprinderii în categoria IMM (din care să reiasă încadrarea în categoria microîntreprinderilor) conform Legii nr. 346/2004 privind stimularea înfiinţării şi dezvoltării IMM, cu modificările şi completările ulterioare (vezi Anexa 1.4. la ghidul solicitantului).

Se recomandă o atenţie sporită în aplicarea corectă a prevederilor Legii 346/2004, în special în ceea ce priveşte identificarea întreprinderilor partenere sau legate cu întreprinderea solicitantă. Încadrarea datelor solicitantului (a numărului mediu anual de salariaţi şi a cifrei de afaceri anuale nete/ activelor totale) în pragurile prevăzute pentru microîntreprinderi se verifică abia după luarea în calcul a datelor aferente întreprinderilor partenere şi legate, identificate conform legii. 

Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, este detaliată şi exemplificată în cadrul unui Ghid privind definirea IMM-urilor (disponibil, în limba română, la adresa http://www.mimmc.ro/files/imm/Definitia_IMM.doc ; varianta în limba engleză a acestui ghid, elaborat de serviciile specializate ale Comisiei Europene, este disponibilă la adresa http://ec.europa.eu/enterprise/enterprise_policy/sme_definition/sme_user_guide.pdf)

2) Domeniul de activitate în care se realizează investiţia

Regio finanţează investiţii numai în anumite domenii de activitate (vezi mai jos lista domeniilor de activitate eligibile, pe clase CAEN). 

La momentul depunerii cererii de finanţare, Solicitantul trebuie să aibă deja înscris în actul constitutiv domeniul de activitate eligibil în care doreşte să realizeze investiţia/proiectul pentru care solicită finanţare, indiferent dacă acesta reprezintă activitatea principală sau secundară a întreprinderii.

Acest domeniu va fi clar identificat în formularul cererii de finanţare, la pct. 2.2 „Locul de implementare a proiectului şi domeniul de activitate în care se realizează investiţia”
Lista domeniilor de activitate eligibile

	Clasa
	Denumire clasă CAEN

	SECŢIUNEA C – INDUSTRIA PRELUCRĂTOARE

	13XX
	Fabricarea produselor textile

	14XX
	Fabricarea articolelor de îmbrăcăminte

	15XX
	Tăbăcirea şi finisarea pieilor; fabricarea articolelor de voiaj şi marochinărie, harnaşamentelor şi încălţămintei; prepararea şi vopsirea blănurilor

	16XX
	Prelucrarea lemnului, fabricarea produselor din lemn şi plută, cu excepţia mobilei; fabricarea articolelor din paie şi din alte materiale vegetale împletite

	17XX
	Fabricarea hârtiei şi a produselor din hârtie

	18XX
	Tipărire şi reproducerea pe suporţi a înregistrărilor

	1920
	Fabricarea produselor obţinute din prelucrarea ţiţeiului                

	20XX
	Fabricarea substanţelor şi a produselor chimice

	21XX
	Fabricarea produselor farmaceutice de bază şi a

preparatelor farmaceutice

	22XX
	Fabricarea produselor din cauciuc şi mase plastice

	23XX
	Fabricarea altor produse din minerale nemetalice

	24XX
	Industria metalurgică

Cu excepţia clasei 2446 „Prelucrarea combustibililor nucleari”

	25XX
	Industria construcţiilor metalice şi a produselor din metal, exclusiv maşini, utilaje şi instalaţii

Cu excepţia subgrupei 254 „Fabricarea armamentului şi muniţiei”

	26XX
	Fabricarea calculatoarelor şi a produselor electronice şi optice

	27XX
	Fabricarea echipamentelor electrice

	28XX
	Fabricarea de maşini, utilaje şi echipamente n.c.a.

	29XX
	Fabricarea autovehiculelor de transport rutier, a remorcilor şi semiremorcilor

	301X
	Construcţia de nave şi bărci

	302X
	Fabricarea materialului rulant

	309X
	Fabricarea altor echipamente de transport n.c.a.

	31XX
	Fabricarea de mobilă

	32XX
	Alte activităţi industriale n.c.a.

	33XX
	Repararea, întreţinerea şi instalarea maşinilor şi echipamentelor

	SECŢIUNEA E - DISTRIBUŢIA APEI; SALUBRITATE, GESTIONAREA DEŞEURILOR, ACTIVITĂŢI DE DECONTAMINARE

	36XX
	Captarea, tratarea şi distribuţia apei

	37XX
	Colectarea şi epurarea apelor uzate

	38XX
	Colectarea, tratarea şi eliminarea deşeurilor; activităţi de recuperare a materialelor reciclabile

	39XX
	Activităţi şi servicii de decontaminare

	SECŢIUNEA F - CONSTRUCŢII            

	41XX
	Construcţii de clădiri

	42XX
	Lucrări de geniu civil

	43XX
	Lucrări speciale de construcţii

	SECŢIUNEA G - COMERŢ CU RIDICATA ŞI CU AMĂNUNTUL; REPARAREA AUTOVEHICULELOR ŞI MOTOCICLETELOR    

	4520
	Întreţinerea şi repararea autovehiculelor                      

	SECŢIUNEA H - TRANSPORT ŞI DEPOZITARE

	49XX
	Transporturi terestre şi transporturi prin conducte

	50XX
	Transporturi pe apă

	51XX
	Transporturi aeriene

	52XX
	Depozitare şi activităţi auxiliare pentru transporturi

	53XX
	Activităţi de poştă şi de curier

	SECŢIUNEA I - HOTELURI ŞI RESTAURANTE

	55XX
	Hoteluri şi alte facilităţi de cazare

	5621
	Activităţi de alimentaţie (catering) pentru evenimente

	SECŢIUNEA J - INFORMAŢII  ŞI COMUNICAŢII                          

	58XX  
	Activităţi de editare

	59XX
	Activităţi de producţie cinematografică, video şi de programe de televiziune; înregistrări audio şi activităţi de editare muzicală

	60XX
	Activităţi de difuzare şi transmitere de programe

	61XX
	Telecomunicaţii

	62XX
	Activităţi de servicii în tehnologia informaţiei

	63XX
	Activităţi de servicii informatice

	SECŢIUNEA N - ACTIVITĂŢI DE SERVICII ADMINISTRATIVE ŞI ACTIVITĂŢI DE SERVICII SUPORT                      

	78XX
	Activităţi de servicii privind forţa de muncă

	79XX
	Activităţi ale agenţiilor turistice şi a tur-operatorilor; alte servicii de rezervare şi asistenţă turistică

	80XX
	Activităţi de investigaţii şi protecţie

	81XX
	Activităţi de peisagistică şi servicii pentru clădiri

	82XX
	Activităţi de secretariat, servicii suport şi alte activităţi de

servicii prestate în principal întreprinderilor

	SECŢIUNEA Q - SĂNĂTATE ŞI ASISTENŢĂ  SOCIALĂ

	86XX
	Activităţi referitoare la sănătatea umană

	87XX
	Servicii combinate de îngrijire medicală şi asistenţă socială, cu cazare


	88XX
	Activităţi de asistenţă socială, fără cazare

	SECŢIUNEA R - ACTIVITĂŢI DE  SPECTACOLE, CULTURALE ŞI RECREATIVE  

	90XX
	Activităţi de creaţie şi interpretare artistică

	91XX
	Activităţi ale bibliotecilor, arhivelor, muzeelor şi alte activităţi culturale

	93XX
	Activităţi spotive, recreative şi distractive

	SECŢIUNEA S - ALTE ACTIVITĂŢI DE SERVICII                             

	95XX
	Reparaţii de calculatoare, de articole personale şi de uz gospodăresc

	96XX
	Alte activităţi de servicii


3) Solicitantul a desfăşurat activitate pe o perioadă corespunzătoare cel puţin unui an fiscal integral şi a obţinut profit sau profit din exploatare în anul fiscal precedent datei de depunere a cererii de finanţare

Spre exemplu, o întreprindere care depune o cerere de finanţare în cursul anului 2009, trebuie să fi fost înfiinţată cel mai târziu la 1 ianuarie 2008, iar la 31 decembrie 2008 să fi înregistrat profit din exploatare.

Criteriile privind durata de activitate şi profitul sau profitul din exploatare se referă la întreaga activitate a microîntreprinderii, nu numai la cea pentru care solicită finanţare.
4) Solicitantul nu se încadrează într-una din situaţiile de mai jos:

a) se află în stare de faliment/ insolvenţă sau face obiectul unei proceduri de lichidare sau de administrare judiciară, a încheiat acorduri cu creditorii, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;

b) reprezentantul legal a suferit condamnări definitive ca urmare a încălcării conduitei profesionale, decizie formulată de o autoritate de judecată şi având forţă de res judicata; 

c) reprezentantul legal a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Uniunii Europene; 

d) în urma unei proceduri de acordare a unei finanţări nerambursabile, din fonduri publice comunitare şi/sau naţionale, a fost găsit vinovat, printr-o hotărâre judecătorească definitivă şi irevocabilă, de încălcarea contractului din cauza nerespectării obligaţiilor contractuale; 

În cazul menţionat la lit. d, solicitantul găsit vinovat, printr-o hotărâre judecătorească definitivă şi irevocabilă, de încălcarea unuia sau mai multor contracte finanţate din fonduri publice comunitare şi/sau naţionale din cauza nerespectării obligaţiilor contractuale, sau a recunoscut debitul stabilit în sarcina sa de către autoritatea contractantă, va putea să depună proiecte pentru a fi finanţate prin POR, cu condiţia achitării acestui debit precum şi a penalităţilor aferente şi să facă dovada achitării acestora, precum şi a îndeplinirii, la momentul depunerii proiectului, a oricăror măsuri stabilite în sarcina sa de către instanţa judecătorească şi / sau de către autoritatea contractantă.

e) obligaţiile de plată nete depăşesc 1/12 din totalul obligaţiilor datorate în ultimele 12 luni, conform certificatului de atestare fiscală emis de Agenţia Naţională de Administrare Fiscală;

f) obligaţiile de plată depăşesc 1/6 din totalul obligaţiilor datorate în ultimul semestru, conform certificatului de atestare fiscală emis de autorităţile administraţiei publice locale;

g) a fost subiectul unui ordin de recuperare a unui ajutor de stat ca urmare a unei decizii a Consiliului Concurenţei şi acest ordin nu a fost deja executat;

În situaţia în care solicitantul a făcut obiectul unui ordin al unei instanţe judecătoreşti din România, emis până la 1 ianuarie 2007, pentru recuperarea unui ajutor de stat şi acest ordin a fost executat (sumele respective au fost plătite), solicitantul va anexa decizia Consiliului Concurenţei privind recuperarea ajutorului, ordinul de recuperare al instanţei judecătoreşti şi dovada efectuării plăţii.

În cazul în care solicitantul a făcut obiectul unei decizii a Comisiei Europene, emise după 1 ianuarie 2007, pentru recuperarea unui ajutor de stat, decizie care a fost deja executată (provizoriu sau definitiv), solicitantul va prezenta o copie a deciziei Comisiei Europene şi dovada efectuării plăţii.

h) împotriva lui a fost emis un ordin de recuperare a unui ajutor de stat ca urmare a unei decizii anterioare iar acest ordin nu a fost deja executat;

i) este în dificultate, în conformitate cu Liniile Directoare Comunitare cu privire la ajutorul de stat pentru salvarea şi restructurarea întreprinderilor în dificultate, publicate în Jurnalul Oficial al Comunităţilor Europene nr. C 244/01.10.2004;

O întreprindere este considerată ca fiind în dificultate, în principiu şi indiferent de mărimea ei, în următoarele împrejurări: 

· în cazul unei societăţi cu răspundere limitată, când se constată pierderea a mai mult de jumătate din capitalul social şi mai mult de un sfert din capital s-a pierdut în ultimele 12 luni; sau

· în cazul unei societăţi în care asociaţii răspund nelimitat pentru creanţele societăţii, atunci când s-a pierdut mai mult de jumătate din capitalul propriu, aşa cum reiese din evidenţele contabile ale societăţii şi mai mult de un sfert din acest capital s-a pierdut în cursul ultimelor 12 luni; sau 

· pentru întreprinderile de orice formă juridică, când respectiva întreprindere întruneşte condiţiile pentru a fi supuse unei proceduri prevăzute de legislaţia privind procedura reorganizării judiciare şi a falimentului.

5) Solicitantul are capacitatea financiară de a implementa proiectul

Solicitantul are capacitatea de a asigura 

· contribuţia proprie la valoarea eligibilă a proiectului, 

· finanţarea cheltuielilor neeligibile ale proiectului, unde este cazul şi 

· resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale. 

Respectarea acest criteriu va fi apreciată în cadrul evaluării tehnice şi financiare a proiectului.

6) (pentru proiecte care implică execuţia de lucrări de construcţii) 
Solicitantul deţine dreptul de execuţie a lucrărilor de construcţii asupra imobilului ce face obiectul proiectului, conform Legii nr. 50/1991 privind autorizarea executării lucrărilor de construcţii, cu modificările şi completările ulterioare

În acest sens, odată cu cererea de finanţare, solicitantul va completa şi depune Declaraţia de eligibilitate, pe propria răspundere.

Dacă proiectul va fi acceptat în urma evaluării tehnice şi financiare, solicitantul va prezenta, în etapa precontractuală, autorizaţia de construire, emisă pentru realizarea proiectului, precum şi documentul care dovedeşte dreptul real sau, după caz, dreptul de creanţă privind imobilul, ce conferă solicitantului dreptul de a obţine, potrivit legii 50/1991, din partea autorităţii competente, autorizaţia de construire. Microîntreprinderea solicitantă trebuie să fie titulara autorizaţiei.

7) (pentru proiecte care implică execuţia de lucrări de construcţii) 
Imobilul ce face obiectul proiectului îndeplineşte cumulativ următoarele condiţii:

· Nu este grevat de sarcini

· Nu face obiectul unor litigii în curs de soluţionare la instanţele judecătoreşti cu privire la situaţia juridică

· Nu face obiectul revendicărilor potrivit unor legi speciale în materie sau dreptului comun

În acest sens, odată cu cererea de finanţare, solicitantul va completa şi depune Declaraţia de eligibilitate, pe propria răspundere.

Dacă proiectul va fi acceptat în urma evaluării tehnice şi financiare, solicitantul va prezenta, în etapa precontractuală, un extras de carte funciară, pentru imobilul ce va face obiectul proiectului.

Atenţie! Respectarea condiţiilor de mai sus reprezintă, totodată, o obligaţie contractuală a beneficiarului de finanţare, pe toată durata de valabilitate a contractului de finanţare (respectiv pe perioada de implementare a proiectului şi 3 ani după finalizarea implementării proiectului).
8) (pentru proiecte care implică numai achiziţii de bunuri) 
Solicitantul deţine dreptul de utilizare a spaţiului destinat implementării proiectului, în scopul desfăşurării activităţii pentru care sunt achiziţionate bunurile.

Spaţiul destinat implementării proiectului trebuie să fie situat în mediul urban
. 

În acest sens, odată cu cererea de finanţare, solicitantul va completa şi depune Declaraţia de eligibilitate, pe propria răspundere.

Dacă proiectul va fi acceptat în urma evaluării tehnice şi financiare, solicitantul va prezenta, în etapa precontractuală, copie a documentului care dovedeşte dreptul acestuia de a utiliza a spaţiul în scopul desfăşurării activităţii pentru care sunt achiziţionate bunurile (e.g. act de proprietate, contract de concesiune, contract de închiriere, contract de comodat). Acest document/ contract trebuie să fie valabil pe o perioadă de minimum 3 ani de la data estimată a finalizării perioadei de implementare a proiectului.

Spaţiul destinat implementării proiectului este, de regulă, imobilul (terenul şi construcţia) în care bunurile achiziţionate prin proiect (e.g. utilaje, linii de producţie) sunt instalate, montate şi/sau în care aceste bunuri sunt utilizate în activitate de producţie/ prestare servicii/ construcţii. În cazul acelor domenii de activitate ce implică utilizarea echipamentelor, utilajelor în locuri diferite (e.g. activitatea de construcţii), spaţiul destinat implementării proiectului va fi considerat spaţiul în care echipamentele, utilajele sunt depozitate, garate.

Spaţiul trebuie să fie adecvat desfăşurării activităţii pentru care sunt achiziţionate bunurile. 

Spaţiul destinat implementării proiectului va fi clar identificat în formularul cererii de finanţare 2.2. „Locul de implementare a proiectului şi domeniul de activitate în care se realizează investiţia”. Solicitantul trebuie să aibă dreptul să desfăşoare activitatea economică în care se realizează investiţia propusă prin proiect (identificată mai sus), la sediul (principal sau secundar – punct de lucru) identificat ca locul de implementare a proiectului.

De regulă, aceste informaţii sunt înscrise în Certificatul constatator emis de oficiul registrul comerţului. În caz contrar, ele trebuie să reiasă fie din actul constitutiv şi/sau modificările ulterioare, fie dintr-o hotărâre a adunării generale a acţionarilor/ consiliului de administraţie etc., conform legislaţiei în vigoare.

Eligibilitatea proiectului

Proiectul reprezintă o serie de activităţi şi o investiţie de resurse pe o perioadă determinată, menite să răspundă unei nevoi reale şi să conducă la realizarea unui obiectiv precis. 

Proiectul propus prin cererea de finanţare poate fi considerat eligibil în cadrul POR, adică poate fi co-finanţat din Fondul European de Dezvoltare Regională (FEDR), dacă îndeplineşte cumulativ următoarele criterii (pct. 1) - 7) de mai jos):

1) Activităţi eligibile

Regio finanţează doar anumite tipuri de investiţii (denumite activităţi eligibile), în cadrul proiectului, care conduc la dezvoltarea microîntreprinderii:

· Achiziţionarea de echipamente şi tehnologii noi, moderne pentru activitatea de producţie, prestare servicii, construcţii a microîntreprinderii;

· Achiziţionarea de sisteme IT (hardware şi/sau software); 

· Construirea/ extinderea/ modernizarea spaţiilor de producţie/ prestare servicii ale microîntreprinderii. Pentru modernizarea spaţiilor de producţie/ prestare servicii ale microîntreprinderii nu sunt considerate eligibile lucrările de mentenanţă sau reparaţii. Pot fi considerate eligibile doar lucrările care se supun autorizării, conform Legii 50/1991, cu modificările şi completările ulterioare.

Proiectul propus trebuie să includă una sau mai multe din activităţile de mai sus.

2) Activităţile propuse în proiect (investiţia) trebuie să vizeze exclusiv domeniul de activitate eligibil al solicitantului, ce face obiectul proiectului (aşa cum este identificat la pct. 2.2 „Locul de implementare a proiectului şi domeniul de activitate în care se realizează investiţia” din formularul cererii de finanţare).
	Atenţie!
	Eligibilitatea unei activităţi nu este echivalentă cu eligibilitatea cheltuielilor efectuate pentru realizarea acelei activităţi. În acest sens, recomandăm consultarea Secţiunii II.3 „Completarea şi depunerea cererii de finanţare” – pct. A. „Bugetul proiectului”, unde sunt enumerate criteriile de eligibilitate a cheltuielilor.


3) Valoarea totală a proiectului

Valoarea totală a proiectului (suma cheltuielilor eligibile şi neeligibile) trebuie să fie cuprinsă între 100.000 lei şi 3.000.000 lei.

Condiţia de mai sus se va menţine pe toată durata de implementare a proiectului.

4) Proiectul respectă legislaţia în domeniul egalităţii de şanse, protecţiei mediului, eficienţei energetice (teme orizontale) şi al achiziţiilor.

Solicitantul trebuie să asigure egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel, inclusiv prin introducerea de dispoziţii pentru interzicerea discriminărilor bazate pe criterii de sex, apartenenţă la grupuri minoritare, rasă, religie, dizabilităţi etc. Solicitantul se va asigura că principiul egalităţii de şanse este respectat şi în cazul implementării contractelor de lucrări/ servicii/ furnizare pe care le va încheia în vederea realizării obiectivelor proiectului propus spre finanţare. 

Solicitantul va detalia implementarea principiilor de egalitate de şanse şi tratament la punctul 3.1 „Egalitatea de şanse” din formularul cererii de finanţare.

Dezvoltarea durabilă reprezintă dezvoltarea care corespunde necesităţilor prezentului, fără a compromite posibilitatea generaţiilor viitoare de a-şi satisface propriile necesităţi. Creşterea eficienţei energetice reprezintă îmbunătăţirea eficienţei utilizării energiei datorită schimbărilor tehnologice, de comportament şi/sau economice. Măsurile de creştere a eficienţei sunt toate acele acţiuni care, în mod normal, conduc la o creştere a eficienţei energetice ce poate fi verificată, măsurată sau estimată.

Solicitantul va detalia implementarea măsurilor de protecţie a mediului şi de eficientizare a utilizării energiei la punctul 3.2 „Protecţia mediului, eficienţa energetică şi dezvoltarea durabilă” din formularul cererii de finanţare.

Modul în care vor fi respectate principiile şi legislaţia în domeniul temelor orizontale, va fi monitorizat atât pe durata de implementare a proiectului cât şi după finalizarea acestuia.

În ceea ce priveşte atribuirea contractelor de lucrări, de furnizare sau de servicii (achiziţiile), în vederea implementării proiectului, este obligatorie respectarea instrucţiunilor prevăzute în Anexa 5 „Instrucţiuni privind atribuirea contractelor de lucrări, de furnizare şi de servicii” la acest ghid. 

Cheltuielile în legătură cu contractele de lucrări, de furnizare sau de servicii, derulate în vederea implementării proiectului, nu vor fi recunoscute ca eligibile şi nu vor fi, în consecinţă, rambursate, dacă atribuirea acestor contracte nu a respectat instrucţiunile respective.

Respectarea acestui criteriu va fi apreciată în etapa de evaluare tehnică şi financiară a proiectului. Punctarea proiectului cu 0 la subcriteriile 1.3 sau 1.4 din grila de evaluare tehnică şi financiară, conduce automat la respingerea proiectului, indiferent de punctajul final obţinut.

5) (pentru proiecte care implică execuţia de lucrări de construcţii) 
Activităţile propuse spre finanţare în cadrul proiectului nu au mai fost finanţate din fonduri publice în ultimii 5 ani şi nu beneficiază de fonduri publice din alte surse de finanţare

Proiectul nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (construcţie/ extindere/ modernizare) realizate asupra aceleiaşi infrastructuri / aceluiaşi segment de infrastructură şi nu beneficiază de fonduri publice din alte surse de finanţare.

În acest sens, solicitantul va completa, pe proprie răspundere, Declaraţia de eligibilitate (vezi Anexa 1.3. la acest ghid).

6) Perioada de implementare a proiectului

Perioada de implementare a activităţilor proiectului (perioada cuprinsă între data semnării contractului de finanţare şi data finalizării ultimei activităţi prevăzute în cadrul proiectului) nu depăşeşte data de 31.07.2015.

Durata implementării proiectului va fi specificată în formularul cererii de finanţare, la pct. 2.3.3.

7) Locul de implementare a proiectului (investiţiei)

Proiectul (investiţia) se va implementa/realiza în mediul urban
. În acest sens, solicitantul va specifica locul de implementare a proiectului la pct. 2.2. din formularul cererii de finanţare.
II.2. Criterii de selecţie 

Criteriile de selecţie sunt prezentate şi detaliate în Anexa 3 „Grila de evaluare tehnică şi financiară a proiectului” la acest ghid. A se vedea şi secţiunea II.4 - „Evaluarea tehnică şi financiară a proiectului”.
II.3. Completarea şi depunerea cererii de finanţare

Completarea cererii de finanţare

Formularul standard al cererii de finanţare este prezentat în Anexa 1.0. la ghid şi este disponibil, în format electronic, la adresele http://www.inforegio.ro şi http://www.mdrl.ro. 

La formularul cererii de finanţare se vor anexa anumite documente, enumerate mai jos. Aceste anexe sunt obligatorii şi fac parte integrantă din cererea de finanţare.

Atenţie! Pe parcursul procesului de evaluare, selecţie şi contractare a cererilor de finanţare, AM/OI poate solicita documente suplimentare celor enumerate mai jos.

Completarea cererii de finanţare, inclusiv a anexelor (nr. 1.1.-1.5 la ghid), se va face conform instrucţiunilor de completare şi va urmări întocmai modelul standard (cu excepţia planului de afaceri, pentru care acest ghid prezintă un model orientativ – Anexa 1.5.). Modificarea modelelor standard (eliminarea, renumerotarea secţiunilor, anexarea documentelor suport în altă ordine decât cea specificată etc) poate conduce la respingerea cererii de finanţare.

Pe lângă instrucţiunile şi recomandările cuprinse în secţiunile de mai jos, formularul standard al cererii de finanţare cuprinde informaţii suplimentare cu privire la completarea şi elaborarea documentelor. 

Cererea de finanţare trebuie să fie tehnoredactată în limba română. Cererile de finanţare completate de mână nu vor fi acceptate.

Dosarul cererii de finanţare va cuprinde, în mod obligatoriu, un opis (vezi pagina 0 a formularului cererii de finanţare - Anexa 1.0. la ghid).

Formularul cererii de finanţare, semnat şi ştampilat de reprezentantul legal sau de o persoană împuternicită în acest sens (vezi Secţiunea 4 „Certificarea cererii de finanţare” din formularul cererii de finanţare) trebuie să fie însoţit de următoarele anexe: 

	Atenţie!
	Documentele ataşate în copie trebuie să fie ştampilate de solicitant (sau de reprezentantul legal al solicitantului) cu menţiunea „Conform cu originalul” şi semnate de către acesta sau de către persoana împuternicită.


1) (dacă cererea de finanţare nu este semnată de reprezentantul legal al solicitantului, ci de o persoană împuternicită în acest sens)
Actul de împuternicire autentificat, în original
, 

sau copie conformă cu originalul după hotărârea AGA/ Consiliului de administraţie/ Administratorului unic, prin care este împuternicită o altă persoană.

2) Calendarul activităţilor

completat conform Anexei 1.1. la formularul cererii de finanţare.

3) Bugetul şi sursele de finanţare a proiectului

completate conform Anexei 1.2. „Finanţarea proiectului” la formularul cererii de finanţare.

4) Declaraţia de eligibilitate, în original

completată conform Anexei 1.3. la formularul cererii de finanţare.

5) Declaraţia privind încadrarea în categoria IMM, în original

completată conform Anexei 1.4. la formularul cererii de finanţare.

6) Actul constitutiv, în copie conformă cu originalul

împreună cu toate modificările, unde este cazul. Se recomandă anexarea la Cererea de finanţare a unui act constitutiv consolidat (care cuprinde toate modificările efectuate de la înfiinţarea solicitantului, până la depunerea cererii de finanţare).

7) Certificatul de înregistrare a solicitantului, în copie conformă cu originalul

8) Situaţiile financiare anuale ale solicitantului, depuse la oficiul registrului comerţului sau la unităţile teritoriale ale Ministerului Finanţelor Publice, după caz, în copie conformă cu originalul: bilanţul contabil, contul de profit şi pierdere şi notele explicative la situaţiile financiare anuale, aferente întregului an fiscal precedent datei la care se depune cererea de finanţare.

Spre exemplu, pentru cererile de finanţare depuse în cursul anului 2010, se vor anexa situaţiile financiare aferente anului fiscal 2009 (la 31 decembrie 2009), dacă acestea au fost depuse la oficiul registrului comerţului sau la unităţile teritoriale ale Ministerului Finanţelor Publice, după caz. În caz contrar, se vor depune cele mai recente situaţii financiare aprobate şi depuse la oficiul registrului comerţului sau la unităţile teritoriale ale Ministerului Finanţelor Publice, după caz (e.g. aferente anului fiscal 2008).

9) Planul de afaceri

întocmit conform recomandărilor din Anexa 1.5. la formularul cererii de finanţare.

Atenţie! Pe parcursul procesului de evaluare, selecţie şi contractare a cererilor de finanţare, AM/OI poate solicita documente suplimentare celor enumerate mai sus.

După completare, cererea de finanţare şi anexele

· se semnează de către reprezentantul legal al solicitantului (sau persoana împuternicită) şi se ştampilează pe fiecare pagină;

· se numerotează toate paginile, în ordine de la 0 la „n”, unde pagina 0 este pagina ce conţine opisul iar „n” este numărul total al paginilor din dosarul complet al cererii de finanţare, inclusiv documentele anexate, astfel încât să nu permită detaşarea şi/sau înlocuirea documentelor;

· se multiplică în trei exemplare. Exemplarele copie ale dosarului cererii de finanţare vor fi fotocopii simple ale exemplarului original.

Cele 4 exemplare ale dosarului cererii de finanţare vor fi marcate clar, pe pagina 0, cu „ORIGINAL”, respectiv „COPIA nr.1”, „COPIA nr.2”, „COPIA nr.3”.

Se recomandă îndosarierea cererii de finanţare în bibliorafturi sau dosare cu şină.

Se recomandă ca, pe lângă cele 4 exemplare, solicitantul să îşi realizeze un exemplar propriu, complet al dosarului cererii de finanţare.

Lista de verificare a cererii de finanţare 

Înainte de transmiterea cererii de finanţare, se recomandă verificarea dosarului, în baza listei de mai jos:

	Toate rubricile din formularul cererii de finanţare (CF) sunt completate cu datele solicitate şi respectă modelul standard
	 FORMCHECKBOX 


	Calendarul activităţilor este anexat şi este complet.

Durata de implementare a proiectului de la pct. 2.3.3. din formularul cererii de finanţare corespunde cu Tabelul 2 din Calendarul activităţilor (e.g. numărul de luni estimate pentru implementarea proiectului)
	 FORMCHECKBOX 


	Finanţarea proiectului - bugetul şi sursele de finanţare sunt anexate. 

Calculele sunt corecte. Valorile sunt scrise în lei, cu 2 zecimale.

Sunt respectate procentele maxime pentru unele categorii de cheltuieli (e.g. consultanţă). 
	 FORMCHECKBOX 


	În formularul cererii de finanţare – Secţiunea 4 „Certificarea” este datată, ştampilată şi semnată în original de reprezentantul legal sau de persoana împuternicită
	 FORMCHECKBOX 


	[dacă e cazul] Actul de împuternicire autentificat este ataşat în original
	 FORMCHECKBOX 


	Declaraţia de eligibilitate este datată şi semnată în original de către reprezentantul legal sau de persoana împuternicită şi respectă modelul standard.

Datele de identificare a reprezentantului legal / persoanei împuternicite sunt corecte.
	 FORMCHECKBOX 


	Declaraţia privind încadrarea în categoria IMM este ataşată, este semnată în original de către reprezentantul legal sau de o persoană împuternicită
. 

Respectă modelul din ghid/ Legea 346/2004, este completă iar calculele sunt corecte.
	 FORMCHECKBOX 


	Certificatul de înregistrare este ataşat în copie
	 FORMCHECKBOX 


	Actul constitutiv (inclusiv toate modificările, sau în formă consolidată, dacă este cazul) este ataşat în copie
	 FORMCHECKBOX 


	Locul de implementare a proiectului a fost clar identificat la pct. 2.2. din formularul cererii de finanţare.
	 FORMCHECKBOX 


	Domeniul de activitate ce face obiectul proiectului a fost clar identificat la pct. 2.2. din formularul cererii de finanţare.
	 FORMCHECKBOX 


	Situaţiile financiare (bilanţul contabil, contul de profit şi pierdere şi notele explicative), depuse la oficiul registrului comerţului sau la unităţile teritoriale ale Ministerului Finanţelor Publice, după caz, sunt ataşate în copie
	 FORMCHECKBOX 


	Situaţiile financiare acoperă întregul an fiscal precedent datei de depunere a cererii de finanţare
	 FORMCHECKBOX 


	Planul de afaceri este ataşat
	 FORMCHECKBOX 


	Documentele ataşate în copie (actul constitutiv, certificatul de înregistrare, situaţiile financiare) sunt ştampilate cu menţiunea „Conform cu originalul” şi semnate de reprezentantul legal sau de către persoana împuternicită
	 FORMCHECKBOX 


	Dosarul cererii de finanţare conţine opis (pagina 0) completat conform modelului şi redă corect paginaţia.
	 FORMCHECKBOX 


	Cererea de finanţare (inclusiv anexele) este numerotată, semnată şi ştampilată pe fiecare pagină.
	 FORMCHECKBOX 


	Cele 3 exemplare copie sunt fotocopii simple ale exemplarului original.
	 FORMCHECKBOX 


	Cele 4 exemplare sunt marcate corespunzător (original, copia nr. 1, 2, 3) pe pagina 0. 
	 FORMCHECKBOX 



Depunerea cererii de finanţare

Cererea de finanţare, împreună cu toate anexele, în 4 exemplare (1 original şi 3 copii), va fi trimisă într-un colet sigilat prin poşta recomandată, curier, sau depuse personal, la sediul organismului intermediar al POR
 din cadrul agenţiei pentru dezvoltare regională din regiunea unde se prevede implementarea proiectului. 

Partea exterioară a coletului sigilat trebuie să poarte, în mod obligatoriu, o etichetă cu următoarele informaţii:

	Cerere de finanţare pentru Programul Operaţional Regional 2007-2013

	Axa prioritară 4 “Sprijinirea dezvoltării mediului de afaceri regional şi local”

	Domeniul de intervenţie 
4.3 “Sprijinirea dezvoltării microîntreprinderilor”

	Autoritatea de management
Ministerul Dezvoltării Regionale şi Locuinţei

	Organism intermediar 
denumirea Organismului intermediar la sediul căruia se depune cererea de 
finanţare (e.g. Agenţia pentru Dezvoltare Regională Sud Est)

	Solicitant
Denumirea şi adresa sediului solicitantului

	Proiectul
Titlul proiectului 

	Locul de implementare 
Locul de implementare a proiectului (localitatea, judeţul)


Cererile de finanţare trimise prin orice alte mijloace (ex: fax sau e-mail), nu vor fi acceptate în procesul de verificare, evaluare şi selecţie. 

La depunere, fiecare Cerere de finanţare va primi un număr unic de înregistrare ce va fi comunicat solicitantului (persoanei de contact a solicitantului). 

Totodată, la înregistrarea în Sistemul informatic unic de management, fiecare cerere de finanţare va primi un cod unic, denumit cod SMIS
, care va fi adus la cunoştinţa solicitantului odată cu rezultatul verificării preliminare (a admisibilităţii) cererii de finanţare. 

Numărul de înregistrare şi/sau codul SMIS al cererii de finanţare va fi utilizat în orice corespondenţă purtată între solicitant şi Organismul intermediar, referitor la cererea de finanţare respectivă. 

Organismul intermediar va informa solicitantul cu privire la rezultatul obţinut de cererea de finanţare în urma fiecărei etape din procesul de evaluare şi selecţie.

În cazul respingerii unei cereri de finanţare, solicitantul va fi informat asupra motivelor de respingere. În cazul respingerii cererii de finanţare, se recomandă luarea în considerare a motivelor de respingere, corectarea/completarea cererii de finanţare şi redepunerea acesteia. 

Informaţii suplimentare pot fi solicitate la datele de contact ale organismelor intermediare, precum şi pe website-ul programului, la http://www.inforegio.ro, sau pe website-ul MDRL, la http://www.mdrl.ro. 

Întrebările şi răspunsurile care pot fi relevante şi pentru alţi potenţiali solicitanţi, vor fi publicate pe pagina web a programului.

În cadrul agenţiei pentru dezvoltare regională funcţionează un birou de informare (help-desk), unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Întocmirea bugetului 

Solicitantul va completa şi anexa la Formularul cererii de finanţare, Anexa 1.2. „Finanţarea proiectului”, compusă din:

· bugetul proiectului

· tabelul surselor de finanţare

A. Bugetul proiectului

Pentru întocmirea bugetului proiectului, solicitantul trebuie să ţină cont, printre altele, de criteriile de eligibilitate a cheltuielilor, aplicabile domeniului de intervenţie 4.3 al Regio. 

Astfel, o cheltuială va putea fi considerată eligibilă pentru cofinanţare, dacă îndeplineşte cumulativ următoarele criterii:

1) este efectiv plătită după data intrării în vigoare a contractului de finanţare

Excepţie: cheltuielile cu serviciile de consultanţă (vezi pct. 6) de mai jos) care sunt eligibile de la data intrării în vigoare a schemei de ajutor de minimis.

2) este însoţită de documente justificative, 

respectiv facturi, în conformitate cu prevederile legislaţiei naţionale, sau de alte documente contabile cu valoare probatorie, echivalentă facturilor, pe baza cărora cheltuielile să poată fi auditate şi identificate

3) este în conformitate cu prevederile Contractului de finanţare,

încheiat de către Autoritatea de management, prin intermediul Agenţiei pentru Dezvoltare Regională (în calitate de Organism intermediar), cu respectarea art. 54(5) şi art. 60 din Regulamentul Consiliului nr. 1083/2006.

Art. 54(5), Regulamentul Consiliului nr. 1083/2006: o cheltuială cofinanţată din Fondurile Structurale (Fondul European de Dezvoltare Regională şi Fondul Social European) sau Fondul de Coeziune nu poate primi asistenţă din alte instrumente financiare comunitare.

Art. 60, Regulamentul Consiliului nr. 1083/2006: Autoritatea de management este responsabilă de gestionarea şi implementarea Programului operaţional, în conformitate cu principiul unui management financiar sănătos.

4) este conformă cu prevederile legislaţiei naţionale şi comunitare, în special în ceea ce priveşte:

· ajutorul de minimis (vezi Secţiunea I.6. „Ajutorul de minimis” de mai sus)

· regimul achiziţiilor, prin respectarea instrucţiunilor din Anexa 5 la prezentul ghid.

5) este în legătură directă cu activităţile propuse în proiect şi necesară pentru desfăşurarea proiectului

6) este menţionată în lista cheltuielilor eligibile de mai jos:

Categoriile de cheltuieli eligibile pentru acest domeniu de intervenţie au fost aprobate prin Ordinul comun al ministrului dezvoltării, lucrărilor publice şi locuinţelor nr. 31/2008 şi al ministrului economiei şi finanţelor nr. 503/2008 pentru aprobarea categoriilor de cheltuieli eligibile pentru domeniul major de intervenţie „Sprijinirea dezvoltării microîntreprinderilor” în cadrul axei prioritare „Sprijinirea dezvoltării mediului de afaceri regional şi local” din cadrul Programului Operaţional Regional 2007-2013
. 

Textul ordinului este disponibil şi pe website-ul POR, http://www.inforegio.ro şi al MDRL, http://www.mdrl.ro. 

· Cheltuieli cu construcţii şi instalaţii pentru
· construirea/ extinderea/ modernizarea spaţiilor de producţie/ prestare de servicii ale microîntreprinderilor.

· crearea/ modernizarea utilităţilor generale (alimentare cu apă, canalizare, alimentare cu gaze naturale, agent termic, energie electrică) şi specifice spaţiilor de producţie/ prestare de servicii ale microîntreprinderilor. 

· Cheltuieli cu achiziţionarea de echipamente şi tehnologii noi pentru dotări de specialitate în vederea desfăşurării activităţilor de producţie/ prestare de servicii/ execuţie de lucrări de construcţii ale microîntreprinderilor:

· achiziţionarea utilajelor, echipamentelor tehnologice, precum şi a celor incluse în instalaţiile funcţionale

· achiziţionarea echipamentelor de specialitate

· (în cazul activităţii de prestări servicii) dotarea cu mobilier şi echipamente specifice domeniului de servicii prestate

· Cheltuieli cu achiziţionarea sistemelor IT (inclusiv a programelor informatice)

· Cheltuielile cu servicii de consultanţă, în limita a 5% din valoarea totală eligibilă a proiectului. În această categorie sunt eligibile cheltuielile efectuate, după caz, pentru:

· plata serviciilor de consultanţă pentru elaborarea studiilor de piaţă şi de evaluare (planul de afaceri);

· plata serviciilor de consultanţă pentru managementul proiectului finanţat;

· plata asistenţei/ consultanţei juridice, în scopul elaborării documentaţiei de atribuire şi/sau aplicării procedurii de atribuire a contractelor de achiziţie.

· Cheltuieli aferente activităţilor de audit şi de publicitate şi informare, cu respectarea prevederilor contractului de finanţare.

· Cheltuielile diverse şi neprevăzute se consideră eligibile doar în limita a 10% din valoarea uneia sau, cumulat, a mai multor cheltuieli cu construcţii şi instalaţii, cu achiziţionarea de echipamente şi tehnologii noi sau cu achiziţionarea sistemelor IT, în funcţie de natura şi complexitatea lucrărilor. 

Atentie  1.
În categoria „Cheltuieli cu achiziţionarea de echipamente şi tehnologii noi pentru dotări de specialitate în vederea desfăşurării activităţilor de producţie/ prestare de servicii/ execuţie de lucrări de construcţii ale microîntreprinderilor” vor fi recunoscute ca eligibile cheltuieli cu achiziţionarea următoarelor categorii de bunuri, aşa cum sunt ele clasificate în Hotărârea Guvernului nr. 2139/ 2004 pentru aprobarea Catalogului privind clasificarea si duratele normale de funcţionare a mijloacelor fixe, cu modificările şi completările ulterioare:

· Subgrupa 2.1. „Echipamente tehnologice (masini, utilaje si instalatii de lucru)”

· Subgrupa 2.2. „Aparate si instalatii de masurare, control si reglare”

· Grupa 3 „Mobilier, aparatura birotica, sisteme de protectie a valorilor umane si materiale si alte active corporale” 

2.
Cheltuielile cu achiziţionarea mijloacelor de transport, aşa cum sunt ele clasificate în Subgrupa 2.3. „Mijloace de transport” din Hotărârea Guvernului menţionată mai sus, nu pot fi considerate eligibile pentru rambursarea din fonduri structurale, prin POR – domeniul de intervenţie 4.3. Această precizare este valabilă indiferent de domeniul de activitate al solicitantului de finanţare nerambursabilă, precum şi de domeniul de activitate în care se doreşte realizarea investiţiei propuse prin proiect.

Orice cheltuială care nu se regăseşte în categoriile de cheltuieli eligibile, conform ordinului, va fi considerată drept cheltuială neeligibilă pentru cofinanţare prin POR. 

Orice cheltuială neeligibilă precum şi orice cheltuială conexă ce va apărea în timpul implementării proiectului va fi suportată de către beneficiar.

În plus, următoarele categorii de cheltuieli nu sunt eligibile:

· taxa pe valoarea adăugată;

· dobânda şi alte comisioane aferente creditelor;

· cheltuielile colaterale care intervin într-un contract de leasing;

· dezafectarea centralelor nucleare;

· achiziţia de echipament second-hand;

· amenzi, penalităţi şi cheltuieli de judecată;

· operarea obiectivelor de investiţii

În cadrul POR, contribuţia în natură nu este eligibilă.

Bugetul face obiectul verificării şi evaluării tehnice şi financiare a proiectului. În acest sens, se recomandă o atenţie deosebită asupra corelării bugetului cu activităţile ce urmează a fi realizate în cadrul proiectului, precum şi asupra identificării şi estimării realiste şi corecte a tuturor costurilor.

Bugetul proiectului trebuie să fie întocmit în lei.

B. Sursele de finanţare a proiectului

Vezi şi Secţiunea I.6. „Ajutorul de minimis” din ghid.

Contribuţia proprie a solicitantului reprezintă diferenţa dintre valoarea totală a proiectului şi valoarea finanţării nerambursabile acordate.
Valoarea totală a proiectului reprezintă suma cheltuielilor eligibile (determinate conform criteriilor de eligibilitate menţionate mai sus) şi a celor neeligibile.

În tabelul „Surse de finanţare” (Anexa 1.2. la Cererea de finanţare), linia I.a. „valoarea eligibilă a proiectului” reprezintă suma cheltuielilor eligibile, iar linia I.b. „valoarea neeligibilă a proiectului” reprezintă suma cheltuielilor neeligibile.

Valoarea totală a proiectului trebuie să fie curpinsă între 100.000 lei şi 3.000.000 lei.

Valoarea finanţării nerambursabile poate reprezenta 100% din totalul cheltuielilor eligibile, dar nu mai mult de 200.000 euro (şi de 100.000 euro în cazul întreprinderilor din domeniul transportului rutier – transportul de marfă şi transportul de călători pe cale rutieră). 

În cazul în care microîntreprinderea a mai beneficiat de ajutor în regim de minimis, din surse publice (inclusiv fonduri comunitare), în ultimii 2 ani fiscali înainte de data depunerii cererii de finanţare şi/sau în anul curent depunerii cererii de finanţare, valoarea maximă a finanţării nerambursabile ce poate fi solicitată (200.000 euro) va fi redusă corespunzător, cu valoarea totală a ajutorului/ajutoarelor primite deja (vezi exemplul 2 de mai jos).

În cazul în care valoarea eligibilă a proiectului este mai mare decât cuantumul maxim al finanţării nerambursabile ce poate fi acordat în regim de minimis, atunci diferenţa va constitui contribuţia proprie a solicitantului la valoarea eligibilă a proiectului.

Pe lângă contribuţia la valoarea eligibilă, solicitantul va suporta cheltuielile neeligibile ale proiectului, rezultând contribuţia proprie totală a solicitantului la valoarea totală a proiectului.

Exemple de calcul a contribuţiei proprii şi a valorii maxime a finanţării nerambursabile:

În scopul exemplificării modului de calcul al contribuţiei proprii şi a valorii maxime a finanţării nerambursabile, pentru simplificare, mai jos sunt utilizate valori în euro. 

Întrucât bugetul proiectului şi tabelul surselor de finanţare trebuie să fie întocmite în lei, pentru verificarea încadrării în limita de minimis la momentul întocmirii/ depunerii cererii de finanţare, solicitantul poate utiliza, ca referinţă, cursul Inforeuro valabil în luna întocmirii/ depunerii cererii de finanţare (cursul oficial Inforeuro, al Comisiei Europene, este disponibil la http://ec.europa.eu/budget/inforeuro/index.cfm?Language=en). 

Totuşi, condiţia încadrării în limita de minimis se menţine pe tot parcursul procesului de evaluare şi selecţie şi al perioadei de implementare a proiectului. În acest sens, încadrarea în limita de minimis va fi verificată atât în etapa verificării preliminare a cererii de finanţare (vezi Secţiunea II.4. ”Procesul de evaluare şi selecţie a cererii de finanţare”), cât şi în etapa premergătoare semnării contractului de finanţare (vezi Secţiunea III. ”Condiţii precontractuale”)

Exemplul 1

Dacă microîntreprinderea nu a mai beneficiat de ajutor de minimis în ultimii 3 ani fiscali (inclusiv anul curent depunerii cererii de finanţare) ( Valoarea maximă a finanţării nerambursabile ce poate fi obţinută, în regim de minimis, este de 200.000 euro.

Dacă valoarea totală a proiectului = 270.000 euro, din care:

· Valoarea cheltuielilor eligibile
 = 180.000 euro

· Valoarea cheltuielilor neeligibile = 90.000 euro

( Valoarea maximă efectivă a finanţării nerambursabile = 100% x 180.000 euro = 180.000 euro. Aceasta se încadrează în plafonul de minimis (200.000 euro)

( Contribuţia proprie minimă a solicitantului = valoarea neeligibilă a proiectului (90.000 euro) = 90.000 euro
Exemplul 2

Dacă cererea de finanţare este depusă în cursul anului 2010, iar microîntreprinderea a beneficiat deja de ajutoare de minimis în cuantum total de 60.000 euro (respectiv 35.000 euro în 2008 şi 25.000 euro în 2010) ( Valoarea maximă a finanţării nerambursabile ce poate fi obţinută, în regim de minimis, este de 140.000 euro.

Dacă valoarea totală a proiectului = 300.000 euro, din care:

· Valoarea cheltuielilor eligibile = 210.000 euro

· Valoarea cheltuielilor neeligibile = 90.000 euro

( Valoarea maximă efectivă a finanţării nerambursabile = 100% x 210.000 euro = 210.000 euro care se limitează însă la plafonul de minimis ( 140.000 euro. Restul de 70.000 euro se vor adăuga la contribuţia solicitantului la valoarea eligibilă a proiectului.

( Contribuţia proprie minimă a solicitantului =  contribuţia la valoarea eligibilă a proiectului (70.000 euro) + valoarea neeligibilă a proiectului (90.000 euro) = 160.000 euro
Solicitantul va completa şi semna Declaraţia de eligibilitate, pe propria răspundere, în care va menţiona şi informaţii referitoare la alte ajutoare de minimis primite în ultimii 2 ani fiscali precum şi în anul curent datei la care depune cererea de finanţare.

Completarea tabelului surselor de finanțare din Anexa 1.2. ”Finanțarea proiectului” se va face ţinând cont de instrucţiunile de mai sus.

II.4. Procesul de evaluare şi selecţie a cererii de finanţare

Procesul de evaluare şi selecţie a proiectelor se va derula în 2 etape:

1) Verificarea preliminară a cererii de finanţare (pentru determinarea admisibilităţii cererii de finanţare)

2) Evaluarea tehnică şi financiară a proiectului propus

Verificarea preliminară a cererii de finanţare

După depunerea cererii de finanţare, organismul intermediar (OI) va efectua o verificare preliminară a cererii de finanţare, în baza grilei de verificare (vezi Anexa 2 la ghid). 

Cererile de finanţare vor intra în etapa de verificare în ordinea înregistrării la organismul intermediar.

În această etapă, Organismul intermediar poate solicita maximum 2 clarificări privind cererea de finanţare. Solicitantul va trebui să transmită clarificările în condiţiile şi termenul limită specificate în solicitarea de clarificări. Nerespectarea acestor condiţii poate duce la respingerea cererii de finanţare.

Se recomandă furnizarea unor răspunsuri relevante, clare, detaliate la solicitarea de clarificări. Necesitatea revenirii cu o nouă solicitare de clarificări, pe aceeaşi temă, va conduce la întârzierea procesului de verificare a cererii de finanţare respective.

Atenţie! Nerespectarea anumitor criterii de verificare conduce automat la respingerea cererii de finanţare, în acest caz nefiind necesară solicitarea de clarificări. Vezi Anexa 2 „Grila de verificare a cererii de finanţare”.

Indiferent de perioada sau durata verificării preliminare, toate cererile de finanţare admise în cursul lunii N vor fi evaluate tehnic şi financiar, în cadrul unei sesiuni în cursul lunii N+1. 

Evaluarea tehnică şi financiară a proiectului

Evaluarea tehnică şi financiară este realizată de o echipă de experţi evaluatori independenţi
.

Evaluarea tehnică şi financiară va permite aprecierea gradului în care proiectul răspunde obiectivelor POR în domeniul dezvoltării microîntreprinderilor, a coerenţei şi clarităţii metodologiei propuse, a fezabilităţii şi eficienţei financiare, a sustenabilităţii şi durabilităţii proiectului etc. Grila de evaluare tehnică şi financiară a proiectului este prezentată în Anexa 3 la ghid.

Experţii evaluatori (prin secretariatul asigurat de Organismul intermediar) pot solicita maximum 2 clarificări privind cererea de finanţare. Solicitantul va trebui să transmită clarificările în condiţiile şi termenul limită specificate în solicitarea de clarificări. Nerespectarea acestor condiţii poate duce la respingerea cererii de finanţare.

Se recomandă furnizarea unor răspunsuri relevante, clare, detaliate la solicitarea de clarificări. Necesitatea revenirii cu o nouă solicitare de clarificări, pe aceeaşi temă, va conduce la întârzierea procesului de verificare a cererii de finanţare respective.

Punctajul obţinut la fiecare din cele 2 criterii reprezintă media aritmetică a punctajelor obţinute la subcriteriile aferente. Pentru fiecare subcriteriu, punctajul maxim este 6, iar punctajul minim este 0.

Punctajul final obţinut de proiect reprezintă media aritmetică a punctajelor obţinute de cele 2 criterii. 

Punctarea a cel puţin unui subcriteriu cu 0 conduce automat la respingerea proiectului.

Proiectul trebuie să obţină minimum 3,5 puncte pentru a fi acceptat pentru finanţare. 

Contestaţii

Un solicitant de finanţare nerambursabilă care se consideră nedreptăţit de rezultatele procesului de evaluare şi selecţie pentru proiectul propus de acesta pentru finanţare, poate formula o contestaţie care va fi depusă la Autoritatea de Management şi, în copie, la Organismul Intermediar.

Contestaţia se formulează în scris şi va cuprinde:

· Datele de identificare a contestatarului

· Numărul de referinţă a cererii de finanţare şi titlul proiectului

· Obiectul contestaţiei

· Motivele de fapt şi de drept

· Dovezile pe care se întemeiază

· Semnătura contestatarului sau a împuternicitului acestuia, precum şi ştampila. Dovada calităţii de împuternicit a contestatarului se face potrivit legii.

Contestaţia se va depune în termen de maximum 30 de zile calendaristice de la data comunicării rezultatului procesului de evaluare şi selecţie.

Contestaţiile vor fi analizate şi soluţionate în termen de 30 de zile calendaristice de la data înregistrării.

În situaţia în care AM/OI constată că este necesară o investigaţie mai amănunţită, care va presupune depăşirea termenului de 30 de zile în care se poate emite o opinie asupra contestaţiei,  contestatarul va fi notificat în scris asupra termenului de soluţionare.

Secţiunea III. 
Condiţii precontractuale

Proiectele acceptate în urma evaluării tehnice şi financiare intră în etapa precontractuală. Semnarea contractului de finanţare este condiţionată de respectarea condiţiilor precontractuale, enumerate mai jos.

Organismul intermediar POR va organiza o vizită la faţa locului, în cadrul căreia solicitantul va trebui să prezinte următoarele documente, în original:

1) Actul constitutiv, consolidat/ împreună cu toate modificările

2) Certificatul de înregistrare

3) Cele mai recente situaţii financiare anuale, depuse la oficiul registrului comerţului sau la unităţile teritoriale ale Ministerului Finanţelor Publice, după caz: bilanţul contabil, contul de profit şi pierdere şi notele explicative la situaţiile financiare anuale. Dovada depunerii situaţiilor financiare se va face prin Confirmarea depunerii şi înregistrării situaţiilor financiare la oficiul registrului comerţului, sau viza unităţii teritoriale a Ministerului Finanţelor Publice, după caz.

4) Certificatul constatator emis de oficiul registrului comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data vizitei la faţa locului

5) Certificat de atestare fiscală privind îndeplinirea obligaţiilor de plată exigibile a impozitelor şi taxelor către bugetul de stat, eliberat de Direcţia Generală a Finanţelor Publice - Administraţia Finanţelor Publice;

6) Certificat fiscal privind impozitele şi taxele locale eliberat de primărie;

7) Certificat de cazier fiscal al solicitantului, eliberat de organele teritoriale de specialitate ale Ministerului Economiei şi Finanţelor;

8) Actul de identitate al reprezentantului legal al solicitantului

9) (numai pentru proiectele care implică execuţia de lucrări) 

Autorizaţia de construire, emisă pentru realizarea proiectului, precum şi documentul care dovedeşte dreptul real sau, după caz, dreptul de creanţă privind imobilul, ce conferă solicitantului dreptul de a obţine, potrivit legii 50/1991, din partea autorităţii competente, autorizaţia de construire. Microîntreprinderea solicitantă trebuie să fie titulara autorizaţiei.

10) (numai pentru proiectele care implică execuţia de lucrări) 

Extras de carte funciară, pentru imobilul ce va face obiectul proiectului, emis cu cel mult 15 zile calendaristice înainte de data vizitei la faţa locului

11) (numai pentru proiectele care implică doar achiziţii de bunuri) 

Documentul care dovedeşte dreptul solicitantului de a utiliza a spaţiul în scopul desfăşurării activităţii pentru care sunt achiziţionate bunurile. Acest document trebuie să fie valabil pe o perioadă de minimum 3 ani de la data estimată a finalizării perioadei de implementare a proiectului.

Dacă solicitantul este partener sau legat cu alte întreprinderi, în sensul Legii 346/2004 privind stimularea înfiinţării şi dezvoltării IMM, cu modificările şi completările ulterioare, se vor prezenta şi copii ale documentelor bilanţiere aferente acestor întreprinderi (menţionate în Declaraţia privind încadrarea în categoria IMM, depusă odată cu cererea de finanţare).

Tot în această etapă se va verifica respectarea, în continuare, a condiţiei privind încadrarea în limita de minimis a cuantumului finanţării nerambursabile solicitate, în scopul încheierii contractului de finanţare.

Data vizitei la faţa locului va fi stabilită într-un interval de 2 luni de la data notificării cu privire la acceptarea proiectului în urma evaluării tehnice şi financiare. Solicitantul poate cere reprogramarea vizitei, însă în limita intervalului menţionat.

După verificarea documentelor de mai sus şi constatarea îndeplinirii tuturor condiţiilor de accesare a finanţării, va fi demarată procedura de încheiere a contractului de finanţare.

Contractul de finanţare va fi încheiat între Ministerul Dezvoltării Regionale şi Locuinţei, în calitate de Autoritate de management pentru Programul Operaţional Regional, prin Agenţia pentru dezvoltare regională din regiunea de dezvoltare unde se implementează proiectul, în calitate de Organism intermediar pentru Programul Operaţional Regional şi beneficiar.

Secţiunea IV. 
Drepturile şi obligaţiile beneficiarului

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare.

Beneficiarul are obligaţia de a implementa proiectul în conformitate cu prevederile din cererea de finanţare aprobată. Dacă beneficiarul nu reuşeşte să pună în aplicare proiectul în condiţiile asumate şi stipulate în contractul de finanţare, acesta trebuie să îşi asume eşecul parţial sau total în realizarea obligaţiilor. În acest caz, Autoritatea de management îşi rezervă dreptul de a întrerupe plăţile. Contribuţia din fondurile publice poate fi redusă şi/sau Autoritatea de management poate cere înapoierea, în totalitate sau parţial, a sumelor deja plătite, dacă beneficiarul nu respectă termenii contractuali. 

Prin semnarea contractului de finanţare, Beneficiarul se obligă să nu înstrăineze, să nu constituie gaj sau o altă garanţie bancară sub nicio formă, asupra obiectelor / bunurilor, fie ele mobile sau imobile, finanţate în cadrul prezentului Contract, oricând pe perioada de valabilitate a Contractului (perioada de implementare a proiectului + 3 ani), respectiv pe durata de viaţă a acestora, aşa cum este prevăzută de legislaţia naţională în vigoare, dacă aceasta este mai redusă decât durata de valabilitate a Contractului.

Amendamente la contractul de finanţare

Beneficiarul poate solicita amendamente la contract pe durata de valabilitate a acestuia, în condiţiile prevăzute de contractul de finanţare.

Beneficiarul trebuie sa cunoască faptul că, dacă în perioada de valabilitate a contractului intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea de proiecte în cadrul căreia s-a obţinut finanţarea nerambursabilă, proiectul poate fi declarat neeligibil pentru finanţare, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale. Excepţie face condiţia de eligibilitate privind încadrarea solicitantului în categoria microîntreprinderilor - creşterea numărului de angajaţi al solicitantului şi încadrarea acestuia în altă categorie decât cea a microîntreprinderilor, în perioada de valabilitate a contractului de finanţare, nu va conduce la neeligibilitatea proiectului.

Orice modificare a valorii totale a proiectului nu poate conduce la creşterea valorii totale eligibile a proiectului (ori a finanţării nerambursabile) sau la depăşirea limitei de 3.000.000 lei. 

Beneficiarul poate efectua modificări în componenţa echipei de proiect, printr-o notificare scrisă, comunicată OI şi AM POR în termen de maximum 10 (zece) zile lucrătoare de la emiterea deciziei de modificare de către Beneficiar.

Beneficiarul poate efectua modificări asupra bugetului proiectului, prin transferuri între liniile din cadrul aceluiaşi capitol bugetar de cheltuieli eligibile, dacă acestea nu afectează scopul principal al proiectului şi fără a se modifica valoarea totală eligibilă a Proiectului. Astfel de realocări se pot efectua numai în limita unui procent de 10% din suma înscrisă iniţial (sau aprobată ca urmare a unui act adiţional) în cadrul liniei bugetare din care se face realocarea.

Eligibilitatea cheltuielilor

Cheltuielile sunt considerate eligibile dacă sunt în conformitate cu Hotărârea Guvernului nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale cu modificările şi completările ulterioare şi cu Ordinul comun al ministrului dezvoltării, lucrărilor publice şi locuinţelor nr. 31/17.01.2008 şi al ministrului economiei şi finanţelor nr. 503/21.02.2008 pentru aprobarea categoriilor de cheltuieli eligibile pentru domeniul major de intervenţie „Sprijinirea dezvoltării microîntreprinderilor” în cadrul axei prioritare „Sprijinirea dezvoltării mediului de afaceri regional şi local” din cadrul Programului Operaţional Regional 2007-2013, cu modificările şi completările ulterioare.

A se vedea şi secţiunea II.3.A „Bugetul proiectului” din acest ghid, unde sunt enumerate condiţiile de eligibilitate a cheltuielilor.

Prefinanţarea 

Beneficiarul poate solicita prefinanţarea proiectului, în condiţiile prevăzute în OUG 64/2009, Ordinul MFP 2286/2009 şi conform prevederilor din contractul de finanţare. În acest sens, acesta va transmite către OI o notificare privind depunerea cererii de prefinanţare, în termen de 30 de zile calendaristice de la semnarea contractului de finanţare.

Prefinanţarea se acordă integral în procent de maximum 35% din valoarea totală eligibilă a finanţării nerambursabile pe baza următoarelor documente: 

a) solicitare scrisă privind acordarea prefinanţării (cerere de prefinanţare);

b) un contract de furnizare de bunuri/ prestare de servicii/ execuţie de lucrări încheiat între beneficiar şi un operator economic;

c) scrisoare de garanţie bancară pentru suma aferentă prefinanţării solicitate;

d) identificare financiară privind deschiderea unui cont dedicat exclusiv pentru utilizarea prefinanţării.

A se vedea şi Anexa III „Instrucţiuni de prefinanţare şi rambursare a cheltuielilor” la contractul de finanaţare.

Rambursarea cheltuielilor

Baza legală: OUG  nr. 64/2009  privind gestionarea financiară a instrumentelor structurale şi utilizarea acestora pentru obiectivul convergenţă (publicată în Monitorul Oficial nr. 413  din 17 iune 2009), 

În vederea rambursării cheltuielilor eligibile efectuate în cadrul Proiectului, Beneficiarul transmite cereri de rambursare către OI/AM, cu respectarea Graficului de rambursare a cheltuielilor (Anexa IIIa la contract), însoţită de un raport de progres al implementării proiectului.

Înainte de solicitarea rambursării, cheltuielile respective trebuie să fie deja efectuate şi plătite. Data plăţii se consideră data debitării contului bancar al  Beneficiarului.

Beneficiarul va efectua plata cheltuielilor eligibile numai prin transfer bancar. Pentru plăţile în euro aferente cheltuielilor eligibile efectuate de Beneficiar, AM POR va rambursa contravaloarea în lei a acestora la cursul de schimb aplicat de beneficiar în ziua plăţii cu condiţia de a nu depăşi contravaloarea în lei a sumelor facturate la cursul BNR din ziua emiterii facturii.

Achiziţii

Atribuirea contractelor de achiziţii necesare implementării proiectului se va realiza în conformitate cu instrucţiunile prevăzute în Anexa 5 la prezentul ghid. 

Documentaţia de atribuire (dosarul de achiziţii) în original, se va păstra de către beneficiar.

Control şi audit

Beneficiarul trebuie să ţină o contabilitate analitică a proiectului, să ţină registre exacte şi periodice, precum şi înregistrări contabile separate şi transparente ale implementării proiectului. Beneficiarul trebuie să păstreze toate înregistrările/registrele timp de 5 ani de la data închiderii oficiale a Programului Operaţional Regional 2007-2013
. 

Beneficiarul are obligaţia de a păstra şi de a pune la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin instrumentele structurale, pe o perioadă de 5 ani de la data închiderii oficiale a Programului Operaţional Regional.

Beneficiarul are obligaţia să acorde dreptul de acces la locurile şi spaţiile unde se implementează sau a fost implementat proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a proiectului. Documentele trebuie să fie uşor accesibile şi arhivate astfel încât să permită verificarea lor. Beneficiarul este obligat să informeze Organismul intermediar/ Autoritatea de Management cu privire la locul arhivării documentelor. 

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către Autoritatea de Management, Organismul Intermediar, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure o pistă de audit care să permită posibilitatea verificării documentelor originale de către reprezentanţii Autorităţii de Management, Organismului Intermediar, Comisiei Europene, ale Biroului European Anti-Fraudă şi de către Curtea Europeană a Auditorilor.

În cazul neregulilor constatate ulterior finalizării implementării proiectului, beneficiarul are obligaţia să restituie debitul constatat, precum şi accesoriile acestuia respectiv dobânzi, penalităţi de întârziere şi alte penalităţi, precum şi costurile bancare. În cazul nerespectării obligaţiei de restituire a debitului, Autoritatea de Management va sesiza organele competente în vederea declanşării executării. Recuperarea debitului, ca urmare a neregulilor constatate, se realizează conform prevederilor OG nr.12/2007
. 

Departamentul pentru Lupta Antifraudă – DLAF - asigură protecţia intereselor financiare ale Uniunii Europene în România. Departamentul are atribuţii de control al fondurilor comunitare, fiind coordonatorul naţional al luptei antifraudă.

DLAF efectuează controale operative la faţa locului, din oficiu ori în urma sesizărilor primite de la autorităţile cu competenţe în gestionarea asistenţei financiare comunitare, de la alte instituţii publice, de la persoane fizice sau juridice, mass-media, OLAF, precum şi celelalte State Membre.

Potrivit prevederilor Legii nr.78/2000 pentru prevenirea, descoperirea şi sancţionarea faptelor de corupţie, comiterea de infracţiuni împotriva intereselor financiare ale Uniunii Europene se pedepseşte cu închisoare de până la 20 ani şi interzicerea unor drepturi.

Orice sesizare privind nereguli şi/sau posibile fraude în acordarea sau utilizarea fondurilor comunitare poate fi adresată Departamentului pentru Lupta Antifraudă: 

http://www.antifrauda.gov.ro 

antifraud@gov.ro
telefon: 021/3181185, fax: 021/3121005

Informare şi publicitate

Beneficiarul are obligaţia să asigure o vizibilitate potrivită şi o promovare adecvată a obiectivelor, rezultatelor obţinute etc, în conformitate cu prevederile contractuale şi instrucţiunile cuprinse în Manualul de identitate vizuală a POR
. Beneficiarul va descrie în cadrul rapoartelor de progres toate activităţile de informare şi publicitate desfăşurate, aferente proiectului şi vor ataşa la raport copii după articolele de presă, fotografii ale locaţiei proiectului din care să reiasă amplasarea panoului (în timpul executării lucrărilor) şi a plăcii comemorative (după finalizarea lucrărilor), fotografii ale evenimentelor organizate în cadrul proiectului din care sa reiasă respectarea cerinţelor de informare şi publicitate, copii după publicaţii etc.

Pentru toate echipamentele achiziţionate prin proiect, beneficiarul trebuie să aplice la loc vizibil, un autocolant în care să se menţioneze elementele prevăzute în manualul de identitate vizuală. 

Arhivare

Beneficiarul trebuie să păstreze toată documentaţia legată de implementarea proiectului inclusiv inventarul asupra bunurilor dobândite prin finanţarea nerambursabila, timp de 5 ani de la data închiderii oficiale a POR.

Secţiunea V. 
Anexe la Ghidul solicitantului

Anexa 1.0. Formularul cererii de finanţare, însoţit de:

Anexa 1.1. Calendarul activităţilor

Anexa 1.2. Finanţarea proiectului

Anexa 1.3. Declaraţia de eligibilitate

Anexa 1.4. Declaraţia privind încadrarea în categoria IMM

Anexa 1.5. Planul de afaceri

Anexa 2. Grila de verificare a cererii de finanţare

Anexa 3. Grila de evaluare tehnică şi financiară

Anexa 4. Modelul orientativ al contractului de finanţare

Anexa 5. Instrucţiuni privind achiziţiile

Anexa 6. Datele de contact ale organismelor intermediare

� Publicată în Monitorul Oficial nr. 577 din 29 iunie 2004


� Publicată în Monitorul Oficial nr. 364 din 13 mai 2008


� Publicată în Monitorul Oficial nr. 47 din 27 ianuarie 2009


� Publicată în Monitorul Oficial nr. 413 din 17 iunie 2009


� Publicat în Jurnalul Oficial al Uniunii Europene nr. L210 din 31 iulie 2007.


� Publicată în Monitorul Oficial nr. 825 din 13 septembrie 2005


� Publicată în Monitorul Oficial nr. 453 din 25 mai 2006


� Publicat în Monitorul Oficial nr. 175 din 6 martie 2008.


� Publicat în Monitorul Oficial nr. 164 din 4 martie 2008.


� Publicat în Monitorul Oficial nr. 175 din 6 martie 2008.


� Constituită în baza Legii nr. 31/1990 privind societăţile comerciale, cu completările şi modificările ulterioare


� Constituită în În baza Legii nr. 1/2005 privind organizarea şi funcţionarea cooperaţiei, cu completările şi modificările ulterioare


� Vezi „Microîntreprindere” în Glosarul de termeni


� Vezi „Mediu urban” în Glosarul de termeni.


� Vezi „Mediu urban” în Glosarul de termeni


� Cerinţa referitoare la forma originală a documentelor solicitate este valabilă numai pentru exemplarul original al cererii de finanţare. Exemplarele copie vor conţine fotocopii simple ale acestor documente.


� vezi Anexa 6: "Datele de contact ale Organismelor Intermediare”


� Single Management Information System


� Publicat în Monitorul Oficial nr. 164 din 4 martie 2008.


� Conform criteriilor de eligibilitate a cheltuielilor.


� Experţii evaluatori sunt contractaţi de către Autoritatea de management, în scopul realizării evaluării tehnice şi financiare a proiectelor.


� închiderea oficiala a POR este estimată a avea loc in ultimul trimestru al anului 2017. 


� Ordonanţa nr.12 din 31 ianuarie 2007 pentru modificarea şi completarea Ordonanţei Guvernului nr.79/2003 privind controlul şi recuperarea fondurilor comunitare, precum şi a fondurilor de cofinanţare aferente utilizate necorespunzător publicată in Monitorul Oficial nr. 84 din 2 februarie 2007, Art. 6 


� disponibil in format electronic la � HYPERLINK "http://www.inforegio.ro" ��http://www.inforegio.ro� sau in format tipărit la sediile Organismelor Intermediare din cadrul agenţiilor pentru dezvoltare regională.






